**О Б Р А З Л О Ж Е Њ Е**

# I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредби члана 97. тач. 6. и 15. Устава Републике Србије, којим је предвиђено да Република Србија, поред осталог, уређује и обезбеђује, порески систем и финансирање остваривања права и дужности Републике Србије утврђених Уставом и законом.

**II. РАЗЛОЗИ ЗА ДОНОШЕЊЕ ЗАКОНА**

***• Проблеми које овај закон треба да реши, односно циљеви који се овим законом постижу***

Разлози за доношење овог закона садржани су у потреби да се, у домену политике акциза, када се ради о опорезивању акцизом дуванских производа и енергената, постигне даља хармонизација акцизне политике са стандардима Европске уније. Такође, циљ доношења овог закона је повећање олакшица за привредне субјекте који обављају делатност друмског саобраћаја кроз повећање износа акцизе који остварују кроз рефакцију плаћене акцизе на деривате које набављају у земљи, уз истовремено одржавање стабилности буџетских прихода.

Такође, у циљу унапређења постојећих пословних процеса који се спроведе путем система е-акциза у електронској форми од 1. октобра 2024. године, овим законом предлаже се даље унапређење и надоградња система е-акциза, у циљу у смањења пласмана акцизних производа, пре свега цигарета и несагоревајућег дувана на црно тржиште, чиме ће се додатно ојачати борба против сиве економије, што ће последично утицати на повећање буџетских прихода. Ради ефикаснијег рада постојећег система е-акциза, као и потребе обвезника акциза да се у примереном року прилагоде новом систему у техничком-технолошком и организационом погледу, а да се тиме не нарушава њихово пословање, овим законом предлаже се одлагање рока за почетак праћења следљивости кретања дуванских производа са 1. јануара 2025. године на 1. октобар 2025. године.

Наиме, у складу са споразумом са Светском здравственом организацијом и Директивом Европске уније 2014/40, предлаже се унапређење посебног модула за праћење кретања цигарета и несагоревајућег дувана кроз читав ланац дистрибуције. С тим у вези, предлаже се обавеза свим учесницима у ланцу дистрибуције да приликом отпреме и пријема појединачних и збирних паковања цигарета и несагоревајућег дувана у својим објектима, изврше скенирање продукционих, односно збирних кодова и те информације, као и податке везане за акцизни производ проследе систему е-акциза. Нови модел следљивости дуванских производа повећаће транспарентност промета цигарета и несагоревајућег дувана, тако да ће се за сваки производ знати тренутна локација и претходна историја кретања, односно биће познато кретање сваког појединачног и збирног паковања од производне линије до отпремања у први малопродајни објекат. Ово значи да ће модул праћења кретања цигарета и несагоревајућег дувана у оквиру система е-акциза значајно допринети у даљем спречавању нелегалне трговине овим производима, што ће имати утицај на повећање прихода у буџету Републике Србије и смањење сиве економије.

У вези са предложеним роком за подношење пореске пријаве за акцизу, напомињемо да је према важећем законском решењу исти утврђен као каснији у односу на рокове за плаћање акцизе. Последица је да се на рачунима пореских обвезника јавља нереална преплата, будући да се плаћање врши по задужењу које није пријављено јер се исказује у пореској пријави којој рок за подношење доспева касније у односу на рок за плаћање.

Преплата настала због каснијег рока за подношење пореске пријаве ствара нетачну слику у пореском рачуноводству и непотребно усложњава решавање по захтеву пореских обвезника за прекњижавање и отежава остваривање права пореских обвезника на намирење пореза путем прекњижавања. Тако, на пример, обвезник може имати дуг за порез на добит и захтевати прекњижавање преплате са рачуна акциза на рачун пореза на добит првог дана по уплати акцизе за првих 15 дана претходног месеца. Пореска управа може да са решавањем по овом захтеву чека да истекне рок за подношење пореске пријаве за акцизу, који је 15. у месецу за претходни месец (исто као и за плаћање аконтације за порез на добит). Ако је порески обвезник и по подношењу пореске пријаве за акцизу и даље у преплати на рачуну акциза у износу који је навео у захтеву за прекњижавање, Пореска управа ће му одобрити захтев, али ће морати и да сторнира камату која се обрачунавала на дуг за порез на добит.

Будући да је обвезницима у моменту плаћања позната обавеза за акцизу, јер је плаћају на основу обрачуна који евидентирају у својим књигама, те да се пореска пријава подноси искључиво у електронском облику, усаглашавање рокова за подношење пореске пријаве и плаћање акцизе, које је уобичајено и за све остале пореске облике који се утврђују самоопорезивањем, обвезнику не повећава административне трошкове, нити утиче на међународну оцену Републике Србије у погледу плаћања пореза.

Дакле, основни циљ који има предложена измена је тачност и ажурност података о стању дуга и преплате по основу акцизе обвезника акцизе у пореском рачуноводству.

Када је реч о повећању олакшица за привредне субјекте који обављају делатност друмског саобраћаја кроз смањивање износа акцизе до кога се остварује право на рефакцију плаћене акцизе за деривате нафте који се користе у транспортне сврхе, чиме се износ рефакције крајњим корисницима увећава, омогућава се подстицај и подршка привредним субјектима који обављају друмски транспорт, да моторно гориво у већој мери набављају на тржишту Републике Србије.

Циљ повећања износа рефакције акцизе за привредне субјекте који обављају делатност друмског саобраћаја омогућава подстицај кроз повећање продаје дизел горива, течног нафтног гаса и биогорива домаћим превозницима у међународном транспорту, већи девизни прилив и конкурентније производе и услуге националне привреде на извозном тржишту, што би поред раста обима њиховог пословања подизањем привредне активности допринело и расту фискалних прихода, и то без повећања номиналних износа акцизе. Поред тога, предложеном мером стимулисала би се пријава целокупно оствареног прихода превозника у међународном транспорту, а с друге стране би се стимулисали сви они који тренутно раде у црној зони да се региструју за обављање делатности у циљу остваривања предложених бенефита. Такође, предложена мера има за циљ повољнији утицај на превознике који обављају домаћи друмски транспорт терета и путника. Предложено повећање рефакције акцизе за друмски превоз, неће довести до смањења буџетских прихода.

Имајући у виду да је последњим изменама Закона о акцизама, у циљу даљег усклађивања националног законодавства са тзв. Енергетском директивом - Директивом о реструктурирању основа Заједнице за опорезивање енергената и електричне енергије 2003/96/ЕЗ од 27. октобра 2003. године (Council Directive 2003/96/EC of 27 October 2003 restructuring the Community framework for the taxation of energy products and electricity), прописано да се од 1. јануара 2025. године, акцизом опорезује природни гас за крајњу потрошњу, који се користи за погон моторних возила и за грејање, у циљу стварања услова за имплементацију овог законског решења, овим законом предлаже се да се одредбе чл. 40њ до 40у Закона о акцизама („Службени гласник РС”, бр. 22/01, 73/01, 80/02, 80/02-др. закон, 43/03, 72/03, 43/04, 55/04, 135/04, 46/05, 101/05-др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14-др. закон, 142/14, 55/15, 103/15, 108/16, 30/18, 153/20, 53/21 и 75/23) примењују од дана приступања Републике Србије Европској унији.

Када су у питању одредбе члана 12. овог закона које се односе на опорезивање акцизом компримованог природног гаса за погон превозних средстава, односно сопствену потрошњу, предлаже се да се од 1. јануара 2026. године дo дана приступања Републике Србије Европској унији, плаћа акциза у износу од 1.180,59 дин/мwh. Такође, предложеним одредбама прописује се обвезник акцизе, основица за обрачун акцизе, ослобођења од плаћања акцизе у случају када се компримовани природни гас користи за потребе грејања или у индустријске сврхе, као и друге одредбе које се односе на опорезивање акцизом компримованог природног гаса за погон превозних средстава. Поред тога, даје се овлашћење да се подзаконским актом ближе уреде услове, начин и поступак обрачунавања и плаћања акцизе на компримовани природни гас, обавезе обвезника акцизе и корисника, као и остваривање ослобођења. Предлаже се да почетак примене опорезивања акцизом компримованог природног гаса за погон превозних средстава буде од 1. јануара 2026. године, у циљу стварања услова за имплементацију овог законског решења.

Имајући у виду да се тржиште дувана и дуванских производа континуирано мења, идући у смеру развоја нових и алтернативних производа који у свом саставу не садрже дуван, али садрже никотин или ароме без никотина, а намењени су пушењу или оралној употреби, Законом о изменама и допунама Закона о дувану („Службени гласник РС“, број: 92/23) проширен је предмет уређења Закона о дувану тако да обухвати сродне производе који не садрже дуван, а у које спадају течности за пуњење електронских цигарета (са и без никотина), биљни производи за пушење односно загревање (који се употребљавају сагоревањем односно загревањем), никотинске врећице, као и производи за водену лулу – ароме за наргиле.

С обзиром на то да је Законом о акцизама већ прописано опорезивање акцизом течности за пуњење електронских цигарета и никотинских врећица, овим законом предлаже се проширење предмета опорезивања акцизама свих сродних производа, и то биљних производа за пушење, односно загревање, као и производа за водену лулу – ароме за наргилу, а имајући у виду да ови производи представљају супститут за цигарете и остале дуванске прерађевине нарочито међу млађом популацијом. Такође, опорезивање ових производа довешће до боље наплате прихода од акциза, као и сузбијања сиве економије с обзиром да је у досадашњој пракси било случајева да су приликом увоза привредни субјекти пријављивали дуван за наргилу као арому за наргилу ради избегавања акцизног оптерећења.

Биљни производи за пушење, односно загревање представљају производе нове генерације, потенцијално смањеног ризика, и због таквих својих специфичности се у свим државама опорезују са ниским акцизним оптерећењем у поређењу са класичним дуванским производима. Имајући у виду начин употребе, пре свега биљних производа за загревање, који су предоминантни представник категорије биљних производа, предложено законско решење правовремено усмерава све учеснике на тржишту и води рачуна о промету ове врсте робе, кроз њен акцизни третман.

Овим предлогом закона предложено је да се уведе дефиниција производа за водену лулу (ароме за наргилу), а у складу са дефиницијом датом Законом о дувану, уз прецизирање тарифне ознаке номенклатуре ЦТ 2403 99 90 00, 2404 12 00 00 и 2404 19 90 00, која је усаглашена са Управом царина, а у циљу прецизнијег дефинисања предмета опорезивања. Предложене тарифне ознаке номенклатуре ЦТ за ароме за наргилу истоветне су са тарифним ознакама које су предложене за биљне производе за пушење, односно загревање.

Узимајући у обзир идентичан начин конзумације биљних производа за загревање и несагоревајућег дувана - путем електронског уређаја за загревање дуванског односно биљног производа (члан 2. тачка 18, Закона о дувану), као и идентичне формате производа из две поменуте категорије - биљних производа за загревање и несагоревајућег дувана, предлаже се идентично акцизно оптерећење као и за несагоревајући дуван. Предлаже се да се акциза на биљне производе за пушење, односно загревање плаћала би се по килограму смесе, у износу од 100% минималне акцизе на 1.000 комада цигарета утврђене за категорију просечне пондерисане малопродајне цене цигарета. Такође, предложено је да се акциза на производе за водену лулу (ароме за наргилу) плаћа на исти начин по килограму смесе, у износу од 100% минималне акцизе на 1.000 комада цигарета утврђене за категорију просечне пондерисане малопродајне цене цигарета, као и да обавеза по основу акцизе на наведене производе настаје почев од 1. јануара 2025. године.

У вези са опорезивањем акцизом дуванских производа, овим законом предлажу се износи минималне акцизе на цигарете и остале дуванске производе.

***• Разматране могућности да се проблеми реше и без доношења закона***

Имајући у виду да је реч о елементима система и политике јавних прихода који се, сагласно одредбама Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15-др. закон, 103/15, 99/16, 113/17, 95/18, 31/19, 72/19, [149/20](https://eur03.safelinks.protection.outlook.com/?url=http%3A%2F%2Fwe2.cekos.com%2Fce%2Findex.xhtml%3F%26file%3Df153992%26action%3Dpropis%26path%3D15399201.html%26domain%3D0%26mark%3Dfalse%26queries%3D%26searchType%3D1%26regulationType%3D1%26domain%3D0%26myFavorites%3Dfalse%26dateFrom%3D%26dateTo%3D%26groups%3D-%2540--%2540--%2540--%2540--%2540-&data=05%7C01%7Cdjina.stankovic%40mfin.gov.rs%7C7fa6df0010704c39c2c808dba44511ca%7Ce9869d9e5f16415689b0d51630ff7000%7C1%7C0%7C638284388818634447%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=l6NDPy0aWcfR6ew0p90IgIQ9DqUtpN1%2FYWg%2FUFOFAQo%3D&reserved=0), [118/21](https://eur03.safelinks.protection.outlook.com/?url=http%3A%2F%2Fwe2.cekos.com%2Fce%2Findex.xhtml%3F%26file%3Df162253%26action%3Dpropis%26path%3D16225301.html%26domain%3D0%26mark%3Dfalse%26queries%3D%26searchType%3D1%26regulationType%3D1%26domain%3D0%26myFavorites%3Dfalse%26dateFrom%3D%26dateTo%3D%26groups%3D-%2540--%2540--%2540--%2540--%2540-&data=05%7C01%7Cdjina.stankovic%40mfin.gov.rs%7C7fa6df0010704c39c2c808dba44511ca%7Ce9869d9e5f16415689b0d51630ff7000%7C1%7C0%7C638284388818634447%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=uOXtARIrwKpdDCIy9krqHn%2FD72dO7DaGAbyguLQw9oY%3D&reserved=0), [118/21](https://eur03.safelinks.protection.outlook.com/?url=http%3A%2F%2Fwe2.cekos.com%2Fce%2Findex.xhtml%3F%26file%3Df162254%26action%3Dpropis%26path%3D16225401.html%26domain%3D0%26mark%3Dfalse%26queries%3D%26searchType%3D1%26regulationType%3D1%26domain%3D0%26myFavorites%3Dfalse%26dateFrom%3D%26dateTo%3D%26groups%3D-%2540--%2540--%2540--%2540--%2540-&data=05%7C01%7Cdjina.stankovic%40mfin.gov.rs%7C7fa6df0010704c39c2c808dba44511ca%7Ce9869d9e5f16415689b0d51630ff7000%7C1%7C0%7C638284388818634447%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=JnfVdVBvR%2FCwumQQ8gJxQnjLKy4SFTZ23s3yoKiPpNQ%3D&reserved=0)- др. закон и [138/22](https://eur03.safelinks.protection.outlook.com/?url=http%3A%2F%2Fwe2.cekos.com%2Fce%2Findex.xhtml%3F%26file%3Df170395%26action%3Dpropis%26path%3D17039501.html%26domain%3D0%26mark%3Dfalse%26queries%3D%26searchType%3D1%26regulationType%3D1%26domain%3D0%26myFavorites%3Dfalse%26dateFrom%3D%26dateTo%3D%26groups%3D-%2540--%2540--%2540--%2540--%2540-&data=05%7C01%7Cdjina.stankovic%40mfin.gov.rs%7C7fa6df0010704c39c2c808dba44511ca%7Ce9869d9e5f16415689b0d51630ff7000%7C1%7C0%7C638284388818634447%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=o9HEuHAgHG82Ej%2Fc2ockQOKI%2Bg9Cn24QVJlSDknOCFU%3D&reserved=0)) уводе законом, то значи да се измене и допуне тих елемената могу вршити само законом. Према томе, како се материја која се уређује овим законом односи на опорезивање акцизом акцизних производа, није разматрано, нити је било основа за разматрање њеног уређења другим законом или подзаконским актом.

***• Зашто је доношење закона најбољи начин за решавање проблема***

С обзиром на то да се ради о законској материји, одређена постојећа законска решења једино је и могуће мењати и допуњавати доношењем закона, тј. изменама и допунама Закона.

Уређивањем порескоправне материје, овим законом даје се допринос правној сигурности и обезбеђује јавност у погледу вођења пореске политике, с обзиром на то да се овај закон као општи правни акт објављује и ствара једнака права и обавезе за све субјекте који се нађу у истој порескоправној ситуацији.

**III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА**

## 

У члану 1. Предлога закона уређују се појмови QR кода, продукционог кода, збирног кода, као и дефиниција скенирања продукционог и збирног кода на појединачном, односно збирном паковању цигарета и несагоревајућег дувана и врши прецизирање система е-акциза

У члану 2. Предлога закона прописују се нови акцизни производи, и то биљни производи за пушење, односно загревање и производи за водену лулу (ароме за наргилу).

У члану 3. Предлога закона прописује се износ рефакције плаћене акцизе за моторно гориво за транспортне сврхе за превоз путника и терета у друмском саобраћају, који се примењују од 1. јула 2025. године. Предложено је да износ рефакције плаћене акцизе за привредне субјекте који обављају делатност друмског транспорта износи 50% од важећег износа акцизе на моторно гориво које се користи за транспортне сврхе за превоз путника и терета.

У члану 4. Предлога закона врши се правнотехничка редакција текста.

У члану 5. Предлога закона прописује се да су биљни производи за пушење, односно загревање тарифне ознаке номенклатуре ЦТ 2402 90 00 00, 2403 99 90 00, 2404 12 00 00, 2404 19 10 00 или 2404 19 90 00 производи на бази биља, траве или воћа, који се употребљавају сагоревањем, односно загревањем. Прописује се да су производи за водену лулу (ароме за наргилу) тарифне ознаке номенклатуре ЦТ 2403 99 90 00, 2404 12 00 00 и 2404 19 90 00 јесу производи намењени за конзумирање путем водене луле.

Такође, прописује се да се акциза на биљне производе за пушење, односно загревање и производе за водену лулу (ароме за наргилу) плаћа по килограму смесе, у износу од 100% минималне акцизе на 1.000 комада цигарета утврђене за категорију просечне пондерисане малопродајне цене цигарета.

У члану 6. Предлога закона врши се правнотехничка редакција текста, односно усаглашавање са предложеним законским изменама.

У члану 7. Предлога закона прецизира се да Министарство финансија одобрава издавање контролних акцизних маркица, односно контролних акцизних маркица са QR кодом, као и да води евиденцију о издатим контролним акцизним маркицама преко система е-акциза.

У члану 8. Предлога закона прописује се да скенирање QR кода на контролној акцизној маркици могу вршити надлежни органи у поступку инспекцијског надзора, као и крајњи потрошачи цигарета, односно несагоревајућег дувана.

Такође, прописује се обавеза обвезницима акцизе на цигарете и несагоревајући дуван да су дужни да утисну, или обезбеде утискивање продукционог кода приликом процеса производње на појединачном паковању цигарета, односно несагоревајућег дувана као и да податке о скенираним кодовима, као и друге податке у вези са акцизним производима, без одлагања доставе на систем е-акциза.

У случају када паковање садржи више појединачних паковања цигарета и несагоревајућег дувана, као што су бокс, мастеркејс, палета, или друге врсте збирних паковања, обвезник акцизе на цигарете и несагоревајући дуван дужан је да свако збирно паковање обележи збирним кодом који представља агрегацију продукционих, односно збирних кодова и који садржи све информације о продукционим кодовима појединачних паковања, односно збирним кодовима који су у том паковању. Предлаже се да се прво скенирање продукционог кода врши се на производној линији одмах након утискивања истог, а да се прво скенирање збирног кода врши одмах након упакивања појединачних, односно збирних паковања цигарета, односно несагоревајућег дувана. као и да се подаци о скенираним кодовима, као и други подаци у вези са акцизним производима, без одлагања достављају на систем е-акциза.

Поред тога, предлаже се да су након првог скенирања учесници у промету дужни да без одлагања изврше скенирање продукционог, односно збирног кода на појединачном, односно збирном паковању цигарета, односно несагоревајућег дувана, на сваком појединачном месту пријема тих производа, укључујући и место пријема у случају преноса са једног места на друго у оквиру кретања цигарета и несагоревајућег дувана код истог учесника у промету, осим пријема у малопродајни објекат, као и да податке о скенираним кодовима, као и друге податке у вези са акцизним производима, без одлагања доставе на систем е-акциза. Предложено је да изузетно, у случају када инострани произвођач цигарета и несагоревајућег дувана има обавезу у складу са прописима земље произвођача да генерише и утисне инострани продукциони код, да је увозник цигарета и несагоревајућег дувана дужан да обезбеди увезивање продукционог кода из члана 1а тачка 10) овог закона са продукционим кодом иностраног произвођача цигарета и несагоревајућег дувана, ради скенирања и достављања података у вези са акцизним производом на систем е-акциза. За поступак издавања продукционог кода предложено је да се плаћа републичка административна такса у складу са законом којим се уређују републичке административне таксе, а да се издавање продукционих кодова врши у минималном броју од 1.000. Прописан је правни основ да министар надлежан за послове финансија ближе пропише начин и поступак скенирања, начин и поступак увезивања и слања података, садржину података у вези са акцизним производима, начин достављања тих података на систем е-акциза, као и друге податке у вези са извршењем обавезе из овог члана, у циљу праћења кретања цигарета, односно несагоревајућег дувана.

У члану 9. Предлога закона прецизирају се и посебни случајеви обрачунавања акцизе, тако да је предложено да обавеза обрачунавања акцизе настаје и уколико број (количина) оштећених контролних акцизних маркица, односно контролних акцизних маркица са QR кодом, код којих није видљива ознака серије и серијски број и потпуно уништених маркица по једном одобреном електронском захтеву за издавање маркица, буде већи од броја прописаног подзаконским актом из члана 18. став 5. овог закона.

У члану 10. Предлога закона мења се одредба члана 24. Закона о акцизама којом се уређује рок за подношење пореске пријаве за акцизу. Наиме, предлаже се да је обвезник акцизе дужан да пореску пријаву за обрачун акцизе поднесе у роковима за плаћање акцизе, и то: најкасније последњег радног дана у месецу за износ акцизе обрачунат за период од 1. до 15. дана у месецу; односно најкасније 15. дана по истеку месеца за износ акцизе обрачунат за период од 16. до краја претходног месеца. У циљу стварања услова за имплементацију предложеног законског решења, предлаже се да се ова одредба примењује почев од 1. јануара 2026. године.

У члану 11. Предлога закона мења се одредба члана 30. Закона о акцизама и прописује се да је лице које обавља производњу дуванских прерађевина, укључујући и несагоревајући дуван, течности за пуњење електронских цигарета, никотинских врећица, биљних производа за пушење, односно загревање, производа за водену лулу (ароме за наргилу), деривата нафте, биогорива и биотечности, кафе, алкохолних пића, односно које компримује природни гас, дужно да пре почетка обављања те делатности пријави надлежној организационој јединици Пореске управе место погона и сличног простора у коме ће обављати производњу тих производа. Такође, прописује се да Пореска управа - централа води регистар произвођача алкохолних пића и кафе, а да Управа царина води евиденцију увозника алкохолних пића и кафе. Министар финансија прописаће садржину, врсту података и начин вођења регистра.

У члану 12. Предлога закона додају се нови чл. од 40ф до 40ш, којима се уређује опорезивање акцизом компримованог природног гаса

Предлаже се да се на компримовани природни гас (тарифне ознаке номенклатуре ЦТ 2711 11 00 00 и 2711 21 00 00) који се компримује за погон превозних средстава, као и на промет компримованог природног гаса који се користи за погон превозних средстава, односно сопствену потрошњу плаћа се акциза у износу од 1.180,59 дин/МWh.

Обвезник акцизе је:

1) привредно друштво или предузетник који, у складу са законом којим се уређује област енергетике, обавља делатност трговине нафтом, дериватима нафте, биогоривима, биотечностима, компримованим природним гасом, утечњеним природним гасом и водоником, који врши промет компримованог природног гаса, односно које користи компримовани природни гас за сопствену потрошњу;

2) привредно друштво или предузетник који, у складу са законом којим се уређује област енергетике, обавља делатности трговине моторним и другим горивима на станицама за снабдевање превозних средстава, који компримује природни гас;

3) привредно друштво или предузетник који компримује природни гас и користи га за погон сопствених превозних средстава на сопственим станицама за снабдевање превозних средстава.

Предлаже се да основицу за обрачун акцизе на компримовани природни гас чини:

1) за обвезнике акцизе из члана 40х став 2. тачка 1) овог закона количина испорученог компримованог природног гаса, у складу са прописима којима се уређује област енергетике, без обзира на начин стицања компримованог природног гаса који је прометован (из увоза, куповина од другог лица или самостално компримовање);

2) за обвезнике акцизе из члана 40х став 2. тач. 2) и 3) овог закона количина природног гаса коју је обвезник компримовао, а у складу са прописима којима се уређује област енергетике.

Количина испорученог, односно компримованог природног гаса утврђује се:

1) за обвезнике акцизе из става 1. тачка 1) овог члана, на основу података са мерног уређаја који се налази на усисном делу гасовода испред уређаја за компримовање природног гаса, у складу са прописима којима се уређује област енергетике, или царинске и друге документације о стицању, као и о производњи компримованог природног гаса који је обвезник акцизе испоручио, односно коју је утрошио за погон сопствених превозних средстава;

2) за обвезнике акцизе из става 1. тачка 2) овог члана, на основу података са мерног уређаја који се налази на усисном делу гасовода испред уређаја за компримовање природног гаса, у складу са прописима којима се уређује област енергетике.

Обвезник акцизе из става 2. тачка 1) овог члана дужан је да у фактури искаже енергетску вредност компримованог природног гаса израженог у МWh.

Обвезник акцизе из става 2. овог члана дужан је да мерни уређај угради на усисном делу гасовода испред уређаја за компримовање природног гаса.

Према новододатомчлану 40ч Закона о акцизама, предлаже се да oбавеза по основу акцизе на компримовани природни гас настаје:

1) кад лице из члана 40х став 2. тачка 1) овог закона испоручи компримовани природни гас, односно када га утроши за сопствене потребе за погон превозних средстава;

2) када лице из члана 40х став 2. тач. 2) и 3) овог закона компримује природни гас за погон превозних средстава.

Обрачунски период за акцизу је календарски месец у којем је извршено стављање компримованог природног гаса у промет или потрошња за сопствене потребе, односно компримовање природног гаса.

Обвезник акцизе дужан је да утврђену обавезу по основу акцизе на компримовани природни гас искаже у пореској пријави коју доставља надлежном пореском органу најкасније у року од 15 дана по истеку обрачунског периода.

Обвезник акцизе дужан је да обрачунату акцизу плати у периоду за подношење пореске пријаве из става 3. овог члана.

Такође, предлаже се да се акциза не плаћа на компримовани природни гас који се ставља у промет, а користи се за потребе грејања или у индустријске сврхе, уз одговарајућу изјаву.

Обвезник акцизе на природни гас из члана 40х став 2. тачка 1) овог закона обрачунава акцизу за укупну количину испорученог компримованог природног гаса у обрачунском периоду, али може остварити умањење обрачунате акцизе уколико:

1) поседује изјаву о намени коришћења природног гаса дату од стране другог обвезника акцизе на природни гас из члана 40х став 2. тачка 1) овог закона да компримовани природни гас набавља за даљи промет;

2) поседује изјаву купца о намени коришћења природног гаса, када се исти користи за грејање или у индустријске сврхе;

3) компримовани природни гас користи за сопствене потребе за грејање или у индустријске сврхе.

Обвезник акцизе на природни гас из члана 40х став 2. тачка 2) овог закона обрачунава акцизу за укупну количину природног гаса који је компримован у обрачунском периоду.

Обвезник акцизе на природни гас из члана 40х став 2. тачка 3) овог закона обрачунава акцизу за укупну количину компримованог природног гаса у обрачунском периоду, али може остварити умањење обрачунате акцизе уколико компримовани природни гас користи за сопствене потребе за грејање или у индустријске сврхе, о чему сачињава посебан извештај.

У случају умањења обрачунате акцизе по основу промета из става 2. тач. 1) и 2) овог члана, обвезник акцизе дужан је да у фактури наведе основ за умањење и број изјаве купца компримованог природног гаса.

Предлаже се да министар надлежан за послове финансија уреди ближе услове, начин и поступак обрачунавања и плаћања акцизе на компримовани природни гас, обавезе обвезника акцизе и корисника, као и остваривање ослобођења.

У члану 13. Прописују се казнене одредбе за прекршаје прописане овим законом.

У члану 14. Предлога закона предлаже се да изузетно од члана 10. став 9. Закона о акцизама, минимална акциза на цигарете од дана ступања на снагу овог закона до дана почетка примене акта Владе којим ће се утврдити просечна пондерисана малопродајна цена цигарета и минимална акциза на цигарете, износи 218,34 дин/пак, а на основу података о укупној вредности свих цигарета које су пуштене у промет по малопродајним ценама и укупној количини цигарета пуштених у промет у Републици Србији у 2023. години.

Такође, предлаже се да изузетно од члана 10. став 9. Закона о акцизама, минимална акциза на дуван за пушење и остале дуванске прерађевине (резани дуван, дуван за лулу, дуван за жвакање и бурмут), од дана ступања на снагу овог закона до дана почетка примене акта Владе којим ће се утврдити просечна пондерисана малопродајна цена дувана за пушење и осталих дуванских прерађевина (резани дуван, дуван за лулу, дуван за жвакање и бурмут) и минимална акциза на ове дуванске прерађевине, износи, и то: за резани дуван 7.641,90 дин/kg; за дуван за лулу 7.641,90 дин/kg; за дуван за жвакање 22.360,00 дин/кг; за бурмут 7.074,55 дин/кг, а на основу података о укупној вредности целокупног дувана за пушење и осталих дуванских прерађевина (резани дуван, дуван за лулу, дуван за жвакање и бурмут) пуштених у промет по малопродајним ценама и укупној количини дувана за пушење и осталих дуванских прерађевина (резани дуван, дуван за лулу, дуван за жвакање и бурмут) пуштених у промет у Републици Србији у 2023. години.

У члану 15. Предлога закона врши се измена члана 23. Закона о изменама и допунама Закона о акцизама („Службени гласник РС”, број 75/23), тако што се одредба која се односи на обавезу скенирања QR кода на контролној акцизној маркици од стране обвезника акцизе, односно других учесника у промету, као и одредба која се прописује обавеза по основу акцизе на природни гас почев од 1. јануара 2025. године, бришу.

У члану 16. Предлога закона прописује се да обавеза по основу акцизе на биљне производе за пушење односно загревање и производе за водену лулу (ароме за наргилу) настаје почев од 1. јануара 2025. године.

Обавеза скенирања продукционог, односно збирног кода на појединачном, односно збирном паковању цигарета, односно несагоревајућег дувана од стране обвезника акциза, односно других учесника у промету и слања података систему е-акциза почиње од 1. октобра 2025. године.

Одредба овог закона која се односи на рок за подношење пореске пријаве примењује се од 1. јануара 2026. године.

Одредбе овог закона које се односе на опорезивање акцизом компримованог природног гаса за погон превозних средстава примењује се од 1. јануара 2026. године дo дана приступања Републике Србије Европској унији, а да се одредбе чл. 40њ до 40у Закона о акцизама („Службени гласник РС”, бр. 22/01, ...и 75/23) примењују од дана приступања Републике Србије Европској унији.

У члану 17. Предлога закона предлаже се да привредно друштво или предузетник из члана 12. овог закона који на дан ступања на снагу овог закона компримује природни гас, односно компримовани природни гас ставља промет, дужан је да мерни уређај из члана 12. овог закона угради најкасније у року од годину дана од дана ступања на снагу овог закона.

У члану 18. Предлога закона предлаже се да се пореска пријава из члана 24. Закона о акцизама („Службени гласник РС”, бр. 22/01, .... и 75/23) у којој је исказан обрачун акцизе за децембар 2025. године подноси у складу са Законом о акцизама („Службени гласник РС”, бр. 22/01, ...и 75/23).

У члану 19. Предлога закона предлаже се да ће се прво наредно усклађивање износа до којег се умањује плаћена акциза на моторно гориво које се користи за транспортне сврхе за превоз путника и терета у друмском саобраћају из члана 3. овог закона и износа акцизе на компримовани природни гас из члана 12. овог закона извршити у складу са одредбом члана 17. став 1. Закона о акцизама („Службени гласник РС”, бр. 22/01, 73/01, 80/02, 80/02-др. закон, 43/03, 72/03, 43/04, 55/04, 135/04, 46/05, 101/05-др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14-др. закон, 142/14, 55/15, 103/15, 108/16, 30/18, 153/20, 53/21 и 75/23).

У члану 20. Предлога закона предлаже се лице које обавља превоз путника и терета у складу са прописима којима се уређује друмски превоз путника и терета, право на умањење износа плаћене акцизе на деривате нафте и биогорива које се као моторно гориво користи за транспортне сврхе у висини утврђеној  чланом 3. овог закона, остварује за моторно гориво (гасна уља, течни нафтни гас и биогорива) које набавља почев од 1. јула 2025. године.

У члану 21. Предлога закона прописују се рокови за доношење, односно измену подзаконских аката за спровођење овог закона.

У члану 22. Предлога закона предлаже се да овај закон ступа на снагу осмог дана од дана објављивања у „Службеном гласнику Републике Србије”, а да се примењује од 1. јануара 2025. године, осим одредбе члана 14. овог закона која се примењује од дана ступања на снагу овог закона.

**IV. ПРОЦЕНА ФИНАНСИЈСКИХ СРЕДСТАВА**

**ПОТРЕБНИХ ЗА СПРОВОЂЕЊЕ ОВОГ ЗАКОНА**

За предложена решења у овом закону није потребно обезбедити финансијска средства у буџету Републике Србије.

**V. АНАЛИЗА ЕФЕКАТА ЗАКОНА**

1. **Кључна питања за анализу постојећег стања и правилно дефинисање промене која се предлаже**

*1) Који показатељи се прате у области, који су разлози због којих се ови показатељи прате и које су њихове вредности? Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима.*

Овим законом постиже се даља хармонизација домаћег законодавстава са правним тековинама Европске уније, која се огледа у погледу прецизирања начина опорезивања енергената путем акцизе на компримовани природни гас за погон погон превозних средстава, као и повећање олакшица за привредне субјекте који обављају делатност друмског саобраћаја кроз повећање износа акцизе који остварују кроз рефакцију плаћене акцизе на деривате које набављају у земљи, уз истовремено одржавање стабилности буџетских прихода.

Такође, унапређењем система е-акциза и увођењем продукционих кодова обезбедиће се континуирано праћење акцизних производа у свим фазама промета што ће донети стабилност планираних прихода у буџету Републике Србије од акциза на цигарете и од осталих производа који представљају замену за цигарете (несагоревајући дуван), као и од свих акцизних производа који ће се обележавати акцизним маркицама са QR кодом. Даља хармонизација националног законодавства огледа се и у прописивању износа минималне акцизе на цигарете и остале дуванске производе. Поред тога, Предлогом закона предлаже се измена рока за подношење пореске пријаве за обрачун акцизе којим се омогућава тачно и ажурно евидентирање стања дуга и преплате по основу акциза у пореском рачуноводству, што рок утврђен важећим законом не омогућава. Осим унапређења ажурности стања у пореском рачуноводству које се изменом постиже, она је и неопходна за увођење новог пословног модела Пореске управе који, између осталог, подразумева и аутоматско намиривање доспелих обавеза из преплате, а на основу података из пореског рачуноводства. Нови пословни модел резултат је спровођења Програма трансформације Пореске управе за период 2021 -2025. (даље: Програм трансформације) који је усвојила Влада Републике Србије.

Поред тога, имајући у виду да се тржиште дувана и дуванских производа континуирано мења, идући у смеру развоја нових и алтернативних производа који у свом саставу не садрже дуван, али садрже никотин или ароме без никотина, а намењени су пушењу или оралној употреби, Законом о изменама и допунама Закона о дувану („Службени гласник РС“, број: 92/23) проширен је предмет уређења Закона о дувану тако да обухвати сродне производе који не садрже дуван, а у које спадају течности за пуњење електронских цигарета (са и без никотина), биљни производи за пушење односно загревање (који се употребљавају сагоревањем односно загревањем), никотинске врећице, као и производи за водену лулу – ароме за наргиле. С обзиром на то да је Законом о акцизама већ прописано опорезивање акцизом течности за пуњење електронских цигарета и никотинских врећица, овим законом предлаже се проширење предмета опорезивања акцизама свих сродних производа, и то биљних производа за пушење, односно загревање, као и производа за водену лулу – ароме за наргилу, а имајући у виду да ови производи представљају супститут за цигарете и остале дуванске прерађевине нарочито међу млађом популацијом. Такође, опорезивање ових производа довешће до боље наплате прихода од акциза, као и сузбијања сиве економије с обзиром да је у досадашњој пракси било случајева да су приликом увоза привредни субјекти пријављивали дуван за наргилу као арому за наргилу ради избегавања акцизног оптерећења. Биљни производи за пушење, односно загревање представљају производе нове генерације, потенцијално смањеног ризика, и због таквих својих специфичности се у свим државама опорезују са ниским акцизним оптерећењем у поређењу са класичним дуванским производима. Имајући у виду начин употребе, пре свега биљних производа за загревање, који су предоминантни представник категорије биљних производа, предложено законско решење правовремено усмерава све учеснике на тржишту и води рачуна о промету ове врсте робе, кроз њен акцизни третман. Овим законом предложено је да се уведе дефиниција производа за водену лулу (ароме за наргилу), а у складу са дефиницијом датом Законом о дувану, уз прецизирање тарифне ознаке номенклатуре ЦТ 2403 99 90 00, 2404 12 00 00 и 2404 19 90 00, која је усаглашена са Управом царина, а у циљу прецизнијег дефинисања предмета опорезивања. Предложене тарифне ознаке номенклатуре ЦТ за ароме за наргилу истоветне су са тарифним ознакама које су предложене за биљне производе за пушење, односно загревање. Узимајући у обзир идентичан начин конзумације биљних производа за загревање и несагоревајућег дувана - путем електронског уређаја за загревање дуванског односно биљног производа (члан 2. тачка 18, Закона о дувану), као и идентичне формате производа из две поменуте категорије - биљних производа за загревање и несагоревајућег дувана, предлаже се идентично акцизно оптерећење као и за несагоревајући дуван. Предлаже се да се акциза на биљне производе за пушење, односно загревање плаћала би се по килограму смесе, у износу од 100% минималне акцизе на 1.000 комада цигарета утврђене за категорију просечне пондерисане малопродајне цене цигарета. Такође, предложено је да се акциза на производе за водену лулу (ароме за наргилу) плаћа на исти начин по килограму смесе, у износу од 100% минималне акцизе на 1.000 комада цигарета утврђене за категорију просечне пондерисане малопродајне цене цигарета, као и да обавеза по основу акцизе на наведене производе настаје почев од 1. јануара 2025. године.

*2) Који су важећи прописи и документи јавних политика од значаја за промену која се предлаже и у чему се тај значај огледа?*

Предлогом закона се унапређују се услови за даљу дигитализацију праћења кретања акцизних производа, као и за повећање прихода по основу акциза, чиме се унапређују постојећа решења у Закону о акцизама. Додатно, предложене измене Закона о акцизама представљају један од корака у обезбеђивању одговарајућег пореско-правног законског оквира за успостављање новог пословног модела, а тиме и Програма трансформације на основу којег је донет.

*3) Да ли су уочени проблеми у области и на кога се они односе? Представити узроке и последице проблема.*

Кључни проблем који постојећи рок за подношење пријаве, који је каснији у односу на рокове плаћања, ствара је нетачно стање у пореском рачуноводству обвезника акцизе.

Наиме, сада су рокови плаћања последњи радни дан у месецу за акцизу обрачунату (дакле задужење за први део месеца) за период од 1. до 15. дана у месецу и 15. дан у месецу за акцизу обрачунату за период од 16. до краја претходног месеца (дакле задужење за други део месеца). Рок за подношење пријаве, дакле за исказивање задужења које се књижи у пореском рачуноводству, је 15. дан у месецу за претходни месец.

Под претпоставком да порески обвезник редовно измирује све своје обавезе, то значи да је у пореском рачуноводству првих петнаест дана сваког месеца у преплати по основу акциза (прва уплата за месец је прокњижена, а одговарајуће задужење није). Ова преплата није више или погрешно плаћени порез, будући да је обвезник платио по обрачунатом задужењу које није могао да искаже у пријави јер њено подношење није доспело. Уколико, пак обвезник, не измирује уредно све своје обавезе, овим плаћањем се покривају дугови за раније обавезе, јер текућа није могла бити прокњижена.

Додатно, оваква неусаглашеност рокова за подношење пријаве и за плаћање не постоји ни код једног пореског облика коју се утврђује самоопорезивањем осим код акциза.

*4) Која промена се предлаже? Да ли је промена заиста неопходна и у ком обиму?*

Предложеним законским решењима предлаже се повећање износа акцизе у коме се остварује право на рефакцију плаћене акцизе, за деривате нафте и биогорива који се користе у транспортне сврхе за привредне субјекте који обављају делатност друмског транспорта. Предлаже се враћање плаћане акцизе на моторна горива у проценту од 50% прописаног износа акцизе почев од 1. јула 2025. године, у циљу повећања набавке деривата нафте на домаћем тржишту, односно како би се избегло да привредни субјекти који се баве међународним транспортном највећи део моторних горива набављају у иностранству због повољности које им се у иностранству пружају за ове набавке, као и за стварање бољих услова за домаће друмске превознике. Приликом утврђивања износа рефакције на горе наведене акцизне производе, предложене законске измене су пажљиво одмерене, како не би изазвале нежељене поремећаје на тржишту Републике Србије. Такође, унапређењем система е-акциза и увођењем продукционих кодова обезбедиће се континуирано праћење акцизних производа у свим фазама промета што ће донети стабилност планираних прихода у буџету Републике Србије од акциза на цигарете и од осталих производа који представљају замену за цигарете (несагоревајући дуван), као и од свих акцизних производа који ће се обележавати акцизним маркицама са QR кодом. Поред тога, предложена промена која се односи на усаглашавање рокова за подношење пореске пријаве и плаћање обавеза у потпуности отклања горе описани проблем.

Такође, предлаже се да се акциза на биљне производе за пушење, односно загревање плаћала би се по килограму смесе, у износу од 100% минималне акцизе на 1.000 комада цигарета утврђене за категорију просечне пондерисане малопродајне цене цигарета. Такође, предложено је да се акциза на производе за водену лулу (ароме за наргилу) плаћа на исти начин по килограму смесе, у износу од 100% минималне акцизе на 1.000 комада цигарета утврђене за категорију просечне пондерисане малопродајне цене цигарета, као и да обавеза по основу акцизе на наведене производе настаје почев од 1. јануара 2025. године.

С тим у вези, сматрамо да су предложена законска решења неопходна у мери у којој су прописана овим законом.

*5) На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.*

Циљне групе су привредни субјекти произвођачи и увозници цигарета и несагоревајућег дувана, као и привредни субјекти који обављају делатност друмског транспорта. Такође, циљна група на коју непосредно утиче предложена промена су привредни субјекти произвођачи акцизних производа који су по закону дужни да подносе пореску пријаву. Наведени проблем не постоји код увозника акцизних производа будући да они своју обавезу плаћају на основу износа утврђеног у царинској декларацији која је царинском органу поднета пре плаћања. Предложена измена такође непосредно утиче на Пореску управу, односно на тачност и ажурност података у пореском рачуноводству, које се овом променом успоставља. Предложена измена нема ни непосредан ни посредан утицај на друге обвезнике. Поред тога, предложена законска решења могу имати утицај на обвезнике акцизе на компримовани природни гас за погон превозних средстава, а посредно могу утицати на крајње кориснике компримованог природног гаса за крајњу потрошњу који овај енергент користе као погонско гориво за погон моторних возила, као и на обвезнике акцизе на биљне производе за пушење, односно загревање и на производе за водену лулу (ароме за наргилу).

*6) Да ли постоје важећи документи јавних политика којима би се могла остварити жељена промена и о којим документима се ради?*

Не постоје важећи документи јавних политика којим би се могла остварити промена предложена овим законом.

*7) Да ли је промену могуће остварити применом важећих прописа?*

Имајући у виду да су предложена решења нормативна материја, нема могућности да се циљеви који се желе постићи реше без доношења закона.

Уређивањем ове материје законом даје се допринос правној сигурности и обезбеђује транспарентност у вођењу пореске политике. Наиме, закон је правни акт који ствара једнака права и обавезе за све субјекте који се нађу у истој пореско-правној ситуацији, чиме се постиже транспарентност у њеној примени.

Имајући у виду да је реч о елементима система и политике јавних прихода који се, сагласно одредбама Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15-др. закон, 103/15, 99/16, 113/17, 95/18, 31/19, 72/19, 149/20, 118/21, 118/21- др. закон, 138/22 и 92/23) уводе законом, то значи да се измене тих елемената могу вршити само законом.

*8) Квантитативно (нумерички, статистички) представити очекиване трендове у предметној области, уколико се одустане од интервенције (status quo).*

Уколико не би дошло до предложених измена и допуна Закона о акцизама, привредни субјекти који обављају делатност транспорта не би могли да остваре предвиђене бенефите. Поред тога, увођење следљивости, односно праћења дуванских производа требало би да доведе до даљег смањења сивог тржишта дуванских производа, а везано за подношење пореске пријаве, уколико се задржи *status quo* стања дуга и преплате по основу акциза, у пореском рачуноводству ће остати нетачно и неажурно.

*9) Какво је искуство у остваривању оваквих промена у поређењу са искуством других држава, односно локалних самоуправа (ако је реч о јавној политици или акту локалне самоуправе)?*

Промене које су прописане овим законом постоје и у другим државама, а вршене су у циљу обезбеђивања планираних прихода од акциза, као и унапређења администрирања наплате и контроле наплате акциза (унапређење система е-акциза кроз увођење следљивости дуванских производа).

**2. Кључна питања за утврђивање циљева**

*1) Због чега је неопходно постићи жељену промену на нивоу друштва? (одговором на ово питање дефинише се општи циљ).*

Неопходно је имплементирати наведене промене из овог закона, како би се обезбедио адекватан ниво прихода по основу акциза. Такође, прописаним изменама стварају се услови за унапређење система е-акциза кроз увођење следљивости дуванских производа у циљу сузбијања сиве економије и ефикасније наплате пореза. Поред тога, промена предложена овим законом је у ширем смислу неопходна за успостављање Новог пословног модела Пореске управе дефинисаног у оквиру спровођења Програма трансформације који је усвојила Влада определивши се за изградњу савремене пореске администрације која својим доследним, стручним и ефикасним радом обезбеђује стабилност јавних финансија која је предуслов развоја друштва у целини.

*2) Шта се предметном променом жели постићи? (одговором на ово питање дефинишу се посебни циљеви, чије постизање треба да доводе до остварења општег циља. У односу на посебне циљеве, формулишу се мере за њихово постизање).*

Обезбеђивање наплате планираног прихода по основу акциза уз што мањи негативан утицај на пословање привредних субјеката. Такође, стварају се услови за даље повећање степена сузбијања сиве економије, што ће унапредити услове за пословање привредних субјеката који се баве производњом, дистрибуцијом и увозом дуванских производа и привредних субјеката који обављају делатност друмског транспорта. Поред тога, један од циљева предложених промена огледа се кроз успостављање тачности и ажурности података о пореском стању по основу акциза у пореском рачуноводству.

*3) Да ли су општи и посебни циљеви усклађени са важећим документима јавних политика и постојећим правним оквиром, а пре свега са приоритетним циљевима Владе?*

Доношење овог закона усклађено је са постојећим правним оквиром, а пре свега са приоритетним циљевима Владе у смислу сузбијања сиве економије и ефикасније наплате пореза. Такође, доношење овог закона усклађено је са постојећим правним оквиром, а остваривање Програма трансформације један је од приоритета Владе.

*4) На основу којих показатеља учинка ће бити могуће утврдити да ли је дошло до остваривања општих односно посебних циљева?*

Основни показатељ учинка спровођења предложених промена је тачност стања по основу акциза у пореском рачуноводству, као и стварање бољег пословног амбијента за привредне субјекте који обављају делатност друмског транспорта. Један од показатеља је смањење сиве економије кроз увођење следљивости дуванских производа, као и остваривање прихода од акцизе на компримовани природни гас који се користи као моторно гориво, акцизе на биљне производе за пушење, односно загревање и на производе за водену лулу (ароме за наргилу).

**3. Кључна питања за идентификовање опција јавних политика**

*1)* *Које релевантне опције (алтернативне мере, односно групе мера) за остварење циља су узете у разматрање? Да ли је разматрана „status quo” опција?*

Циљеви који се желе постићи доношењем овог закона не могу се постићи применом „status quo“ опције нити другим алтернативним мерама.

*2)*  *Да ли су, поред регулаторних мера, идентификоване и друге опције за постизање жељене промене и анализирани њихови потенцијални ефекти?*

Измена регулаторног оквира је основни услов који је потребно да буде испуњен како би се омогућило стварање адекватне подршке за постизање жељених циљева.

Не постоје друге опције за постизање жељене промене, имајући у виду да је неопходна измена регулаторног оквира.

*3) Да ли су, поред рестриктивних мера (забране, ограничења, санкције и слично) испитане и подстицајне мере за постизање посебног циља?*

Овим законом прописане су олакшице у виду повећања рефакције плаћене акцизе привредним субјектима који обављају делатност друмског превоза као подстицајне мере. Такође, као заштитна мера предлаже се да висина до које се врши рефакција акцизе буде већа, односно износиће 50% од важећег износа акцизе на моторно гориво што ће бити значајно за привредне субјекте који остварују право на рефакцију акцизе. Овим законом се не уводе рестриктивне мере.

*4)*  *Да ли су у оквиру разматраних опција идентификоване институционално управљачко организационе мере које је неопходно спровести да би се постигли посебни циљеви?*

Овим законом уводе се мере које су неопходне за имплементацију предложених решења у вези са праћењем дуванских производа, као и са обвезницима акцизе на компримовани природни гас за погон моторних возила, обвезницима акцизе на биљне производе за пушење, односно загревање и на производе за водену лулу (ароме за наргилу). Остале измене предложене овим законом не захтевају спровођење нових институционално управљачко организационих мера.

*5) Да ли се промена може постићи кроз спровођење информативно-едукативних мера?*

Постизање планираних циљева није могуће само кроз спровођење информативно-едукативних мера, али ће наведене мере бити од значаја за имплементацију предложених решења.

*6) Да ли циљне групе и друге заинтересоване стране из цивилног и приватног сектора могу да буду укључене у процес спровођења јавне политике, односно прописа или се проблем може решити искључиво интервенцијом јавног сектора?*

Циљеви објашњени уз претходна питања могу се остварити једино изменом нормативног оквира.

*7) Да ли постоје расположиви, односно потенцијални ресурси за спровођење идентификованих опција?*

Постоје одговарајући административни капацитети.

*8) Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева?*

Једино спровођење предложених измена омогућава постизање дефинисаног циља.

**4. Кључна питања за анализу финансијских ефеката**

*1)* *Какве ће ефекте изабранa опцијa имати на јавне приходе и расходе у средњем и дугом року?*

Предложене измене прописане овим законом имају за циљ повећање јавних прихода од акцизау средњем и дугом року, посебно из разлога прописивања увођењем акцизе на компримовани природни гас за крајњу потрошњу када се користи као погонско гориво за погон моторних возила, акцизе на биљне производе за пушење односно загревање и акцизе на производе за водену лулу (ароме за наргилу).

*2)*  *Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?*

За спровођење овог закона није потребно обезбедити одређена средства у буџету Републике Србије.

*3) Како ће спровођење изабране опције утицати на међународне финансијске обавезе?*

Предложена измена нема утицаја на међународне финансијске обавезе./

4) *Колики су процењени трошкови увођења промена који проистичу из спровођења изабране опције (оснивање нових институција, реструктурирање постојећих институција и обука државних службеника) исказани у категоријама капиталних трошкова, текућих трошкова и зарада?*

Овим законом се не врши оснивање нових институција, реструктурирање постојећих институција и обука државних службеника исказани у категоријама капиталних трошкова, текућих трошкова и зарада.

*5) Да ли је могуће финансирати расходе изабране опције кроз редистрибуцију постојећих средстава?*

Предложене измене не захтевају додатне расходе.

*6) Какви ће бити ефекти спровођења изабраних опција у овом закону опције на расходе других институција?*

Сматрамо да ефекти спровођење изабраних опција у овом закону неће битно утицати на расходе других институција.

**5. Кључна питања за анализу економских ефеката**

*1) Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката?*

Предложена законска решења могу створити додатне трошкове за привредне субјекте који се баве снабдевањем компримованог природног гаса за погон моторних возила, као и мање трошкове за обвезнике акцизе на цигарете и несагоревајући дуван. Такође, предложена законска решења могу створити додатне трошкове за привредне субјекте који се баве производњом, односно увозом биљних производа за пушење односно загревање и производа за водену лулу (ароме за наргилу). Предложено законско решења у вези са подношењем пореске пријаве за акцизу неће створити додатне трошкове обвезницима акцизе који су једина категорија привредних субјеката на коју оно има утицаја. Ово стога што, прво, они већ спроводе обрачун акцизе за потребе плаћања, те им се не намећу нове дужности, и, друго, што се подаци садржани у пореској пријави која се подноси електронским путем не мењају те се не намећу ни трошкови измена њихових система. Поред тога, процењује се да ће спровођење предложених измена када се ради о рефакцији плаћене акцизе на моторна горива имати за последицу бенефиције које се огледају у већем износу акцизе која се враћа привредним субјектима који обављају друмски транспорт.

*2) Да ли изабрана опција утиче на конкурентност привредних субјеката на домаћем и иностраном тржишту (укључујући и ефекте на конкурентност цена) и на који начин?*

Сматрамо да се овим изменама закона не очекује битан утицај на ценовну конкурентност привредних субјеката, имајући у виду целину предложених решења.

*3) Да ли изабране опције утичу на услове конкуренције и на који начин?*

Предметне измене немају утицаја на услове конкуренције.

*4) Да ли изабрана опција утиче на трансфер технологије и/или примену техничко-технолошких, организационих и пословних иновација и на који начин?*

Што се тиче одредбе која се односи на унапређење система е - акциза у питању је имплементација новог техничко- технолошког решења. Предложена измена у вези са подношењем пореске пријаве за акцизу нема утицај на трансфер технологије и/или примену иновација, али представља предуслов за успостављање Новог пословног модела Пореске управе који садржи иновативна решења.

*5) Да ли изабрана опција утиче на друштвено богатство и његову расподелу и на који начин?*

Наведене измене могу утицати на прерасподелу друштвеног богатства кроз повећање прихода од акциза у Буџету Републике Србије.

*6) Какве ће ефекте изабрана опција имати на квалитет и статус радне снаге (права, обавезе и одговорности), као и права, обавезе и одговорности послодаваца?*

Не очекују се наведени ефекти.

**6. Кључна питања за анализу управљачких ефеката**

*1)*  *Да ли се изабраном опцијом уводе организационе, управљачке или институционалне промене и које су то промене?*

Предметним законом не уводе се организационе, управљачке и институционалне промене.

*2)*  *Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?*

Постојећа јавна управа има капацитета за спровођење изабране опције система е-акциза, уз одговарајућу планирану припрему за имплементацију новог техничког решења.

*3)* *Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.) и у којем временском периоду је то потребно спровести?*

За реализацију изабране опције није потребно извршити реструктурирање постојећег државног органа нити било ког другог субјекта.

*4)*  *Да ли је изабрана опција у сагласности са важећим прописима, међународним споразумима и усвојеним документима јавних политика?*

Изабрана опција је у сагласности са важећим прописима.

*5)* *Да ли изабрана опција утиче на владавину права и безбедност? Да ли изабрана опција утиче на одговорност и транспарентност рада јавне /управе и на који начин?*

Изабрана опција омогућава транспарентност рада јавне управе, имајући у виду да се истом утиче на сузбијање сиве економије кроз основни циљ који се односи на праћење кретања акцизне робе, и то цигарета и несагоревајућег дувана у сви фазама промета. Такође, предложена промена рока за подношење пореске пријаве за акцизу унапређује тачност и ажурност јавних евиденција, а тиме и на квалитет јавних услуга које пружа Пореска управа.

*6)*  *Које додатне мере треба спровести и колико времена ће бити потребно да се спроведе изабрана опција и обезбеди њено касније доследно спровођење, односно њена одрживост?*

За спровођење предложених измена прописани су одговарајући рокови за имплементацију.

**7. Кључна питања за анализу ризика**

*1)*  *Да ли је за спровођење изабране опције обезбеђена подршка свих кључних заинтересованих страна и циљних група? Да ли је спровођење изабране опције приоритет за доносиоце одлука у наредном периоду (Народну скупштину, Владу, државне органе и слично)?*

За спровођење изабране опције обезбеђена је адекватна подршка за имплементацију. С тим у вези, спровођење изабране опције представља приоритет за доносиоце одлука у наредном периоду. За спровођење изабране опције у вези са подношењем пореске пријаве за акцизу обезбеђена је адекватна подршка, а остваривање Програма трансформације, за које је спровођење предложене промене један од предуслова, јесте један од приоритета Владе.

*2) Да ли су обезбеђена финансијска средства за спровођење изабране опције? Да ли је за спровођење изабране опције обезбеђено довољно времена за спровођење поступка јавне набавке уколико је она потребна?*

За спровођење предложене измене нису потребна додатна средства, а обезбеђен је и премерен рок за имплементацију.

*3) Да ли постоји још неки ризик за спровођење изабране опције?*

Не.

***Информације о спроведеним консултацијама:***

У раду на Нацрту овог закона активно су учествовали представници Министарства финансија и Министарства рударства и енергетике.

Министарство финансија ће координирати активности са надлежним органима, и то првенствено са Пореском управом и Управом за дуван у смислу обезбеђивања техничких и других неопходних услова, како би се омогућила правилна примена закона у целини.

С обзиром на то да је примена овог закона условљена изменама одговарајућих подзаконских аката Министарства финансија и других органа и институција надлежних за спровођење овог закона, претпоставка за његову примену јесте измена истих у прописаном року из овог закона.

Посебно истичемо да Министарство финансија, периодичним публиковањем Билтена службених објашњења и стручних мишљења за примену финансијских прописа, као и на други погодан начин, додатно обезбеђује транспарентност, информисаност и приступ информацијама, како би се и на овај начин допринело остваривању циљева постављених доношењем овог закона.

С обзиром на то, да су предложене измене неопходне у погледу примене Закона о акцизама и подзаконских аката који уређују ову област, извршене су консултације са релевантним органима државне управе од којих је добијено позитивно мишљење.

Одредбама члана 41. став 3. Закона о планском систему Републике Србије („Службени лист РС”, број 30/18) прописано је да се на органе државне управе сходно примењује члан 37. тог закона у погледу контроле спровођења анализе ефеката прописа пре њиховог усвајања од стране Владе, за све законе и друге прописе којима се битно мења начин остваривања права, обавеза и правних интереса физичких и правних лица.

Приликом израде текста Предлога закона о измени Закона о акцизама спроведен је поступак јавних консултација, на којој су све заинтересоване стране имале могућност да изнесу своје предлоге, примедбе и сугестије.

Нацрт закона о измени Закона о акцизама је у поступку припреме достављен надлежним министарствима и другим надлежним органима, тако да је заинтересованим странама пружена прилика да се изјасне о предложеном закону. Поред тога, Нацрт закона о измени Закона о акцизама објављен је на сајту Министарства финансија у делу јавних консултација и на званичном сајту е-Консултације у периоду од 16. до 23. октобра 2024. године, у циљу упознавања заинтересованих страна са предложеним изменама, те су заинтересоване стране имале могућност да доставе евентуалне сугестије и примедбе на исти.

*Информације о битним елементима административног поступка који се уређује прописом:*

Предложеним законским решењима уређују се административни поступaк који се односи на издавање продукционих кодова путем система е-акциза, сагласно Закону о Регистру административних поступака („Службени гласник РС”, број 44/21).

**VI. ОДРЕДБЕ КОЈЕ СЕ МЕЊАЈУ И ДОПУЊУЈУ**

Значење појединих израза

Члан 1а

Поједини изрази употребљени у овом закону имају следеће значење:

1) „произвођач акцизних производа” је лице које у производном погону прави, обрађује, прерађује, дорађује и сл. производе на које се плаћа акциза у смислу овог закона, укључујући и лице које врши прераду, пржење, паковање, као и друге са њима повезане радње које се врше у сврху производње кафе;

2) „увозник акцизних производа” је лице које у своје име и за свој рачун увози, односно лице за чији рачун се увозе из иностранства производи на која се плаћа акциза у смислу овог закона;

3) „обвезник акцизе” је лице које је дужно да плати акцизу прописану овим законом;

4) „акцизна дозвола” је документ којим се одобрава отпремање и смештање акцизних производа без обрачунавања и плаћања акцизе;

5) „акцизно складиште” је један или више међусобно повезаних затворених или ограђених простора који сачињавају целину, у коме овлашћени држалац акцизног складишта производи, складишти, прима или отпрема производе под режимом одложеног обрачунавања и плаћања акцизе и које мора бити видљиво означено и физички одвојено од других простора;

6) „овлашћени држалац акцизног складишта” је произвођач који је добио дозволу да складишти акцизне производе без обрачунате и плаћене акцизе;

7) „режим одложеног обрачунавања и плаћања акцизе” је временски период у којем не постоји обавеза обрачунавања и плаћања акцизе;

8) „цигаретама произведеним у земљи” сматрају се цигарете које производи у Републици Србији лице уписано у Регистар произвођача дуванских производа код Управе за дуван (у даљем тексту: Управа) и које су уписане у Регистар о маркама дуванских производа у корист произвођача дуванских производа, односно већинског власника произвођача дуванских производа;

~~9) „скенирање QR кода на контролној акцизној маркици” је скуп мера и поступака очитавања QR кода на контролној акцизној маркици које се спроводе од стране обвезника акциза, односно других учесника у промету у складу са одредбама овог закона;~~

~~10) „QR код” је дводимензионални бар-кôд (eng. QR – Quick Response) за верификацију који се налази на контролној акцизној маркици и садржи јединствени идентификатор путем ког се генеришу подаци о акцизном производу у различитим тачкама његовог кретања;~~

9) „QR КОД” ЈЕ ДВОДИМЕНЗИОНАЛНИ БАР-КÔД (ENG. QR – QUICK RESPONSE) ЗА ВЕРИФИКАЦИЈУ АКЦИЗНОГ ПРОИЗВОДА, КОЈИ СЕ НАЛАЗИ НА КОНТРОЛНОЈ АКЦИЗНОЈ МАРКИЦИ И КОЈИ САДРЖИ ПОДАТКЕ О ТОМ АКЦИЗНОМ ПРОИЗВОДУ;

10) „ПРОДУКЦИОНИ КОД” ЈЕ ЈЕДИНСТВЕНИ ИДЕНТИФИКАТОР У ВИДУ ДВОДИМЕНЗИОНАЛНОГ МАТРИЧНОГ НИЗА ТАЧАКА РАСПОРЕЂЕНИХ ПРАВОУГАОНО, КОЈИ СЕ ГЕНЕРИШЕ ПРЕКО СИСТЕМА Е-АКЦИЗА, УТИСКУЈЕ НА ПОЈЕДИНАЧНА ПАКОВАЊА ЦИГАРЕТА И НА ПАКОВАЊА ДУВАНСКИХ ПРЕРАЂЕВИНА КОЈЕ СЕ ПРИ УПОТРЕБИ ГРЕЈУ АЛИ НЕ САГОРЕВАЈУ (У ДАЉЕМ ТЕКСТУ: НЕСАГОРЕВАЈУЋИ ДУВАН) И КОРИСТИ СЕ ЗА СКЕНИРАЊЕ ПРИЛИКОМ ПРОИЗВОДЊЕ (НА ПРОИЗВОДНОЈ ЛИНИЈИ) И НА СВАКОМ ПОЈЕДИНАЧНОМ МЕСТУ ПРИЈЕМА ЦИГАРЕТА, ОДНОСНО НЕСАГОРЕВАЈУЋЕГ ДУВАНА, УКЉУЧУЈУЋИ И МЕСТО ПРИЈЕМА У СЛУЧАЈУ ПРЕНОСА СА ЈЕДНОГ МЕСТА НА ДРУГО У ОКВИРУ КРЕТАЊА ЦИГАРЕТА И НЕСАГОРЕВАЈУЋЕГ ДУВАНА КОД ИСТОГ УЧЕСНИКА У ПРОМЕТУ У СМИСЛУ ЧЛАНА 18А ОВОГ ЗАКОНА, ОСИМ ПРИЈЕМА У МАЛОПРОДАЈНИ ОБЈЕКАТ;

10А) „ЗБИРНИ КОД” ЈЕ ЈЕДИНСТВЕНИ ИДЕНТИФИКАТОР У ВИДУ БАР-КÔДА, КОЈИ ГЕНЕРИШЕ УЧЕСНИК У ЛАНЦУ ДИСТРИБУЦИЈЕ ЦИГАРЕТА И НЕСАГОРЕВАЈУЋЕГ ДУВАНА У СКЛАДУ СА МЕЂУНАРОДНИМ СТАНДАРДОМ GS1, КОЈИМ СЕ ОБЕЛЕЖАВАЈУ ЗБИРНА ПАКОВАЊА КОЈА САДРЖЕ ПОЈЕДИНАЧНА ОДНОСНО ЗБИРНА ПАКОВАЊА ЦИГАРЕТА И НЕСАГОРЕВАЈУЋЕГ ДУВАНА, КОЈИ САДРЖИ ИНФОРМАЦИЈЕ О ПРОДУКЦИОНИМ КОДОВИМА И ЗБИРНИМ КОДОВИМА КОЈИ ЧИНЕ ЊЕГОВУ АГРЕГАЦИЈУ И КОРИСТИ СЕ ЗА СКЕНИРАЊЕ НАКОН УПАКИВАЊА КАО И НА СВАКОМ ПОЈЕДИНАЧНОМ МЕСТУ ПРИЈЕМА ЦИГАРЕТА, ОДНОСНО НЕСАГОРЕВАЈУЋЕГ ДУВАНА, УКЉУЧУЈУЋИ И МЕСТО ПРИЈЕМА У СЛУЧАЈУ ПРЕНОСА СА ЈЕДНОГ МЕСТА НА ДРУГО У ОКВИРУ КРЕТАЊА ЦИГАРЕТА И НЕСАГОРЕВАЈУЋЕГ ДУВАНА КОД ИСТОГ УЧЕСНИКА У ПРОМЕТУ У СМИСЛУ ЧЛАНА 18А ОВОГ ЗАКОНА, ОСИМ ПРИЈЕМА У МАЛОПРОДАЈНИ ОБЈЕКАТ;

10Б) „СКЕНИРАЊЕ ПРОДУКЦИОНОГ И ЗБИРНОГ КОДА НА ПОЈЕДИНАЧНОМ, ОДНОСНО ЗБИРНОМ ПАКОВАЊУ ЦИГАРЕТА И НЕСАГОРЕВАЈУЋЕГ ДУВАНА” ЈЕ СКУП МЕРА И ПОСТУПАКА ОЧИТАВАЊА ПРОДУКЦИОНОГ, ОДНОСНО ЗБИРНОГ КОДА КОЈИ СПРОВОДИ ОБВЕЗНИК АКЦИЗЕ, ОДНОСНО ДРУГИ УЧЕСНИК У ПРОМЕТУ У СКЛАДУ СА ОДРЕДБАМА ОВОГ ЗАКОНА;

11) „учесник у промету” је сваки обвезник пореза на приходе од самосталне делатности у смислу закона којим се уређује порез на доходак грађана и сваки обвезник пореза на добит правних лица у смислу закона којим се уређује порез на добит правних лица који за потребе даљег промета прима и држи производе који се обележавају контролном акцизном маркицом са QR кодом на територији Републике Србије, осим крајњег корисника, односно потрошача;

12) „корисници система е-акциза” су државни органи и организације, правна лица, обвезници пореза на добит правних лица, односно обвезници пореза на приход од самосталне делатности, који у оквиру својих права, дужности, обавеза или овлашћења у вези са акцизним производима:

(1) учествују у поступку одобравања, штампања и издавања контролних акцизних маркица, ОДНОСНО КОНТРОЛНИХ АКЦИЗНИХ МАРКИЦА СА QR КОДОМ, вођења евиденције о одобреним и издатим маркицама, обележавања акцизних производа и скенирања ~~QR кодова на контролним акцизним маркицама~~ ПРОДУКЦИОНИХ, ОДНОСНО ЗБИРНИХ КОДОВА;

(2) учествују у поступку за добијање, обнављање и одузимање акцизне дозволе;

(3) воде регистре произвођача ~~и увозника~~ алкохолних пића и кафе, ЕВИДЕНЦИЈЕ УВОЗНИКА АЛКОХОЛНИХ ПИЋА И КАФЕ, као и друге регистре у вези са акцизним производима;

~~13) „систем е-акциза” је централизовани информациони систем којим управља министарство надлежно за послове финансија, а који преузима податке из других регистара који се воде код надлежних органа, као и податке у вези са акцизним производима, обвезницима акцизе и учесницима у промету, омогућава подношење електронских захтева за издавање контролних акцизних маркица, електронских захтева за издавање и обнављање дозвола за акцизна складишта, управљање пословним процесима и комуникацију између корисника система е-акциза у вези са акцизним производима и који евидентира, чува и обрађује податке у вези са кретањем акцизних производа.~~

13) СИСТЕМ Е-АКЦИЗА” ЈЕ ЦЕНТРАЛИЗОВАНИ ИНФОРМАЦИОНИ СИСТЕМ КОЈИМ УПРАВЉА МИНИСТАРСТВО НАДЛЕЖНО ЗА ПОСЛОВЕ ФИНАНСИЈА, А КОЈИ ПРЕУЗИМА ПОДАТКЕ ИЗ ДРУГИХ РЕГИСТАРА И ЕВИДЕНЦИЈА КОЈИ СЕ ВОДЕ КОД НАДЛЕЖНИХ ОРГАНА, КАО И ПОДАТКЕ У ВЕЗИ СА АКЦИЗНИМ ПРОИЗВОДИМА, ОБВЕЗНИЦИМА АКЦИЗЕ И УЧЕСНИЦИМА У ПРОМЕТУ, ОМОГУЋАВА ПОДНОШЕЊЕ ЕЛЕКТРОНСКИХ ЗАХТЕВА ЗА ИЗДАВАЊЕ КОНТРОЛНИХ АКЦИЗНИХ МАРКИЦА, КОНТРОЛНИХ АКЦИЗНИХ МАРКИЦА СА QR КОДОМ, ПРОДУКЦИОНИХ КОДОВА, ЕЛЕКТРОНСКИХ ЗАХТЕВА ЗА ИЗДАВАЊЕ И ОБНАВЉАЊЕ ДОЗВОЛА ЗА АКЦИЗНА СКЛАДИШТА, УПРАВЉАЊЕ ПОСЛОВНИМ ПРОЦЕСИМА И КОМУНИКАЦИЈУ ИЗМЕЂУ КОРИСНИКА СИСТЕМА Е-АКЦИЗА У ВЕЗИ СА АКЦИЗНИМ ПРОИЗВОДИМА И КОЈИ ЕВИДЕНТИРА, ЧУВА И ОБРАЂУЈЕ ПОДАТКЕ У ВЕЗИ СА КРЕТАЊЕМ АКЦИЗНИХ ПРОИЗВОДА.

II. ПРЕДМЕТ ОПОРЕЗИВАЊА

Члан 2.

Акцизом се опорезују следећи производи:

1) деривати нафте;

2) биогорива и биотечности;

3) дуванске преређевине, укључујући и дуванске прерађевине које се при употреби греју али не сагоревају;

3а) никотинске врећице;

3Б) БИЉНИ ПРОИЗВОДИ ЗА ПУШЕЊЕ, ОДНОСНО ЗАГРЕВАЊЕ;

3В) ПРОИЗВОДИ ЗА ВОДЕНУ ЛУЛУ (АРОМЕ ЗА НАРГИЛУ);

4) алкохолна пића;

5) кафа;

6) течности за пуњење електронских цигарета;

7) електрична енергија за крајњу потрошњу;

8) природни гас за крајњу потрошњу.

Члан 9.

На деривате нафте, биогорива и биотечности и акциза се плаћа у следећим износима, и то на:

|  |  |
| --- | --- |
| 1) оловни бензин (тарифне ознаке номенклатуре цт: 2710 12 51 00 и 2710 12 59 00) | 66,42 дин/лит; |
| 2) безоловни бензин (тарифне ознаке номенклатуре цт: 2710 12 41 00, 2710 12 45 00, 2710 12 49 00 и 2710 20 90 11) | 62,47 дин/лит; |
| 3) гасна уља (тарифне ознаке номенклатуре цт: 2710 19 43 00, 2710 19 46 00, 2710 19 47 00, 2710 19 48 00, 2710 20 11 00, 2710 20 16 00и 2710 20 19 00) | 64,24 дин/лит; |
| 4) керозин (тарифне ознаке номенклатуре цт: 2710 19 21 00 и 2710 19 25 00) | 74,89 дин/кг; |
| 5) течни нафтни гас (тарифне ознаке номенклатуре цт: 2711 12 11 00 до 2711 19 00 00) | 48,78 дин/кг; |
| 6) остале деривате нафте који се добијају од фракција нафте које имају распон дестилације до 380°с (тарифне ознаке номенклатуре цт: 2710 12 11 00, 2710 12 15 00, 2710 12 21 00, 2710 12 25 00, 2710 12 90 00, 2710 19 11 00, 2710 19 15 00, 2710 19 29 00, 2710 19 31 00, 2710 19 35 00, 2710 19 99 00, 2710 20 90 19 и 2710 20 90 99) | 74,89 дин/кг; |
| 7) биогорива и биотечности (тарифне ознаке номенклатуре цт: 3826 00 10 00 и 3826 00 90 00) | 58,12 дин/лит. |

Дериватима нафте, у смислу овог закона, сматрају се и:

1) сваки производ који се продаје и употребљава као погонско гориво;

2) адитиви, односно екстендери који су као такви декларисани за додавање у погонска горива.

Купац – крајњи корисник деривата нафте, биогорива и биотечности из става 1. тач. 3) до 7) овог члана, којим се у смислу овог закона сматра правно лице, предузетник, пољопривредно газдинство и физичко лице – носилац породичног пољопривредног газдинства које је уписано у регистар пољопривредних газдинстава у складу са прописом којим се уређује регистар пољопривредних газдинстава, односно физичко лице, кроз купопродајну цену деривата нафте, биогорива и биотечности сноси трошак пуног износа акцизе који је прописан ставом 1. овог члана али остварује право на рефакцију плаћене акцизе у складу са чл. 39а, 39б и 39г овог закона у зависности од намене за које се деривати нафте, биогорива и биотечности користе.

Купац – крајњи корисник деривата нафте, биогорива и биотечности из става 1. тач. 3) до 7) овог члана, остварује право на рефакцију плаћене акцизе у износу који представља разлику износа утврђеног у ставу 1. тач. 3) до 7) овог члана и износа акцизе из става 5. овог члана.

Купцу – крајњем кориснику деривата нафте, биогорива и биотечности из става 1. тач. 3) до 7) овог члана износ до којег се умањује плаћена акциза према намени је:

|  |  |
| --- | --- |
| 1) за гасна уља из става 1. тачка 3) овог члана која се користе: |  |
| (1) као моторно гориво за транспортне сврхе за превоз путника и терета  - ОД 1. ЈУЛА 2025. ГОДИНЕ | 50,12 дин/лит;  34,56 ДИН/ЛИТ; |
| (2) за грејање | 7,71 дин/лит; |
| (3) као енергетска горива у производњи електричне и топлотне енергије | 0 дин/лит; |
| (4) у индустријске сврхе | 0 дин/лит; |
| (5) као моторно гориво за пољопривредне сврхе | 14,24 дин/лит; |
| 2) за керозин из става 1. тачка 4) овог члана који се користи у индустријске сврхе | 0 дин/лит; |
| 3) за течни нафтни гас из става 1. тачка 5) овог члана који се користи: |  |
| (1) као моторно гориво за транспортне сврхе за превоз путника и терета  - ОД 1. ЈУЛА 2025. ГОДИНЕ | 25,34 дин/кг~~;~~  26,25 ДИН/КГ~~;~~ |
| (2) за грејање | 6,60 дин/кг; |
| (3) у индустријске сврхе | 0 дин/кг; |
| 4) за остале деривате нафте који се добијају од фракција нафте које имају распон дестилације до 380°с а који се користе у индустријске сврхе | 0 дин/кг; |
| 5) за биогорива из става 1. тачка 7) овог члана која се користе: |  |
| (1) као моторно гориво за транспортне сврхе за превоз путника и терета  - ОД 1. ЈУЛА 2025. ГОДИНЕ | 45,92 дин/лит;  31,27 ДИН/ЛИТ; |
| (2) као моторно гориво за пољопривредне сврхе | 8,12 дин/лит; |
| 6) за биотечности из става 1. тачка 7) овог члана које се користе: |  |
| (1) за грејање | 2,90 дин/лит; |
| (2) као енергетска горива у производњи електричне и топлотне енергије | 0 дин/лит. |

Биогорива, дефинисана су законом којим се уређује област енергетике, као течна или гасовита горива за саобраћај, произведена из биомасе.

Биотечности, дефинисанe су законом којим се уређује област енергетике, као течна горива за производњу електричне и топлотне енергије и енергије за грејање и хлађење, произведенe из биомасе, осим за саобраћај.

Дуванске прерађевине

Члан 10.

На дуванске прерађевине (цигарете, цигаре, цигарилосе, дуван за пушење и остале дуванске прерађевине) плаћа се акциза утврђена одредбама чл. 40а, 40б, 40г и 40д овог закона, a на ~~дуванске прерађевине које се при употреби греју али не сагоревају (у даљем тексту: несагоревајући дуван)~~ НЕСАГОРЕВАЈУЋИ ДУВАН акциза се плаћа у складу са ставом 11. овог члана, осим на дуванске прерађевине које служе за тестирање контроле квалитета производа.

Цигаретама, цигарама, цигарилосима, дуваном за пушење и осталим дуванским прерађевинама сматрају се дуванске прерађевине које се производе и стављају у промет као таква врста прерађевина у складу са законом којим се уређује производња и промет дувана и дуванских прерађевина.

Несагоревајући дуван је посебна дуванска прерађевина сврстана у тарифну ознаку номенклатуре ЦТ 2403 99 90 00 која је сачињена тако да се приликом употребе загрева али не сагорева.

Ако је обрачуната акциза на цигарете, дуван за пушење и остале дуванске прерађевине, која је прописана у одредбама чл. 40а, 40б и 40д овог закона, мања од минималне акцизе утврђене овим законом, плаћа се минимална акциза.

Минимална акциза из става 4. овог члана износи, и то на:

1) цигарете - 100% укупне акцизе из чл. 40а и 40б овог закона утврђене за категорију просечне пондерисане малопродајне цене цигарета;

2) дуван за пушење и остале дуванске прерађевине (резани дуван, дуван за лулу, дуван за жвакање и бурмут) - 100% акцизе из члана 40д овог закона утврђене за категорију просечне пондерисане малопродајне цене дувана за пушење и осталих дуванских прерађевина, али не мање од:

- 55% минималне акцизе на 1.000 комада цигарета утврђене за категорију просечне пондерисане малопродајне цене цигарета, и то у периоду од 1. јануара до 31. децембра 2013. године;

- 60% минималне акцизе на 1.000 комада цигарета утврђене за категорију просечне пондерисане малопродајне цене цигарета, и то у периоду од 1. јануара до 31. децембра 2014. године;

- 65% минималне акцизе на 1.000 комада цигарета утврђене за категорију просечне пондерисане малопродајне цене цигарета, и то у периоду од 1. јануара до 31. децембра 2015. године;

- 70% минималне акцизе на 1.000 комада цигарета утврђене за категорију просечне пондерисане малопродајне цене цигарета, и то од 1. јануара 2016. године.

Изузетно, уколико се ради о производима који се у целини или делимично састоје од супстанци које нису дуван, али који у погледу других критеријума одговарају тим производима, у складу са законом којим се уређује производња и промет дувана и дуванских прерађевина, основица за утврђивање минималне акцизе на те производе је минимална акциза на дуван за пушење и остале дуванске прерађевине из става 5. тачка 2) овог члана, а сразмерно садржини дувана у тим производима.

Просечна пондерисана малопродајна цена из става 5. тачка 1) овог члана израчунава се стављањем у однос укупне вредности свих цигарета које су пуштене у промет по малопродајним ценама, са укупном количином цигарета пуштених у промет у Републици Србији, у претходној календарској години.

Просечна пондерисана малопродајна цена из става 5. тачка 2) овог члана израчунава се стављањем у однос укупне вредности целокупног дувана за пушење и осталих дуванских прерађевина (резани дуван, дуван за лулу, дуван за жвакање и бурмут) пуштених у промет по малопродајним ценама, са укупном количином дувана за пушење и осталих дуванских прерађевина (резани дуван, дуван за лулу, дуван за жвакање и бурмут) пуштених у промет у Републици Србији, у претходној календарској години.

Влада, на предлог министарства надлежног за послове финансија (у даљем тексту: министарство) утврђује једном годишње, и то до 15. фебруара текуће године, износе просечне пондерисане малопродајне цене из става 5. овог члана у претходној календарској години, а износе минималне акцизе утврђује полугодишње, и то до 15. фебруара, односно до 31. јула текуће године.

Предлог износа просечне пондерисане малопродајне цене из става 9. овог члана, утврђује се на основу података о укупној вредности свих цигарета, дувана за пушење и осталих дуванских прерађевина (резани дуван, дуван за лулу, дуван за жвакање и бурмут) пуштених у промет по малопродајним ценама објављеним у „Службеном гласнику Републике Србије” и укупној количини цигарета, дувана за пушење и осталих дуванских прерађевина (резани дуван, дуван за лулу, дуван за жвакање и бурмут) пуштених у промет у Републици Србији, у претходној календарској години.

На несагоревајући дуван плаћа се акциза по килограму дуванске смесе, у износу од:

1) 60% минималне акцизе на 1.000 комада цигарета утврђене за категорију просечне пондерисане малопродајне цене цигарета, у периоду од 1. јануара до 31. децембра 2021. године;

2) 70% минималне акцизе на 1.000 комада цигарета утврђене за категорију просечне пондерисане малопродајне цене цигарета, у периоду од 1. јануара до 31. децембра 2022. године;

3) 80% минималне акцизе на 1.000 комада цигарета утврђене за категорију просечне пондерисане малопродајне цене цигарета, у периоду од 1. јануара до 31. децембра 2023. године;

4) 90% минималне акцизе на 1.000 комада цигарета утврђене за категорију просечне пондерисане малопродајне цене цигарета, у периоду од 1. јануара до 31. децембра 2024. године;

5) 100% минималне акцизе на 1.000 комада цигарета утврђене за категорију просечне пондерисане малопродајне цене цигарета, од 1. јануара 2025. године.

Влада ће уредити начин и поступак утврђивања износа просечне пондерисане малопродајне цене цигарета, дувана за пушење и осталих дуванских прерађевина у смислу ст. 7. до 10. овог члана.

Износ просечне пондерисане малопродајне цене и износ минималне акцизе из ст. 5. и 9. овог члана примењиваће се од наредног дана од дана објављивања у „Службеном гласнику Републике Србије”.

ЧЛАН 14В

БИЉНИ ПРОИЗВОДИ ЗА ПУШЕЊЕ, ОДНОСНО ЗАГРЕВАЊЕ ТАРИФНЕ ОЗНАКЕ НОМЕНКЛАТУРЕ ЦТ 2402 90 00 00, 2403 99 90 00, 2404 12 00 00, 2404 19 10 00 ИЛИ 2404 19 90 00 ЈЕСУ ПРОИЗВОДИ НА БАЗИ БИЉА, ТРАВЕ ИЛИ ВОЋА, КОЈИ СЕ УПОТРЕБЉАВАЈУ САГОРЕВАЊЕМ, ОДНОСНО ЗАГРЕВАЊЕМ.

ПРОИЗВОДИ ЗА ВОДЕНУ ЛУЛУ (АРОМЕ ЗА НАРГИЛУ) ТАРИФНЕ ОЗНАКЕ НОМЕНКЛАТУРЕ ЦТ 2403 99 90 00, 2404 12 00 00 И 2404 19 90 00 ЈЕСУ ПРОИЗВОДИ НАМЕЊЕНИ ЗА КОНЗУМИРАЊЕ ПУТЕМ ВОДЕНЕ ЛУЛЕ.

АКЦИЗА НА БИЉНЕ ПРОИЗВОДЕ ЗА ПУШЕЊЕ, ОДНОСНО ЗАГРЕВАЊЕ И ПРОИЗВОДЕ ЗА ВОДЕНУ ЛУЛУ (АРОМЕ ЗА НАРГИЛУ) ПЛАЋА СЕ ПО КИЛОГРАМУ СМЕСЕ, У ИЗНОСУ ОД 100% МИНИМАЛНЕ АКЦИЗЕ НА 1.000 КОМАДА ЦИГАРЕТА УТВРЂЕНЕ ЗА КАТЕГОРИЈУ ПРОСЕЧНЕ ПОНДЕРИСАНЕ МАЛОПРОДАЈНЕ ЦЕНЕ ЦИГАРЕТА.

Члан 17.

Динарски износи акциза из члана 9. ст. 1. и 5, чл. ~~12а, 14, 14а, 14б и 40о~~ 12А, 14, 14А, 14Б, 40О И 40Х овог закона усклађују се годишњим индексом потрошачких цена у календарској години која претходи години у којој се усклађивање врши, према подацима републичког органа надлежног за послове статистике.

У случају раста цене сирове нафте на светском тржишту, који негативно утиче на макроекономску стабилност у земљи, Влада може привремено смањити износе акциза из члана 9. став 1. тач. 1), 2) и 3) овог закона утврђене у складу са овим законом за износе за које су повећане цене тих деривата нафте, с тим што то умањење не може бити веће од 20% последњих објављених износа акциза усклађених према ставу 1. овог члана.

У случају пада цене сирове нафте на светском тржишту, износи акциза из члана 9. став 1. тач. 1), 2) и 3) овог закона, утврђени у складу са ставом 2. овог члана увећавају се за износе за које су смањене цене тих деривата нафте, а највише до последњих објављених износа акциза усклађених према ставу 1. овог члана.

Приликом усклађивања динарских износа акциза на деривате нафте из члана 9. став 1. тач. 1), 2) и 3) овог закона са годишњим индексом потрошачких цена, основице за усклађивање су последњи објављени усклађени, односно умањени или увећани износи акциза на поменуте деривате нафте, сагласно ставу 1. односно ст. 2. и 3. овог члана.

Овлашћује се Влада да објави износе акциза из ст. 1. – 3. овог члана.

Износи акциза из ст. 1, 2. и 3. овог члана примењиваће се од дана одређеног у акту Владе, којим се врши усклађивање, привремено смањење, односно повећање износа акциза.

Контролне акцизне маркице, ОДНОСНО КОНТРОЛНЕ АКЦИЗНЕ МАРКИЦЕ СА QR КОДОМ

Члан 18.

Обвезник акцизе дужан је да при производњи, пре увоза, односно пре стављања у промет цигарета, несагоревајућег дувана, алкохолних пића и кафе намењене за крајњу потрошњу, осим пива, нискоалкохолних пића која садрже мање од 5% vol алкохола и цигарета које се користе за тестирање квалитета производа, сваки од тих производа посебно, обележи контролном акцизном маркицом, односно контролном акцизном маркицом са QR кодом ~~из члана 18а овог закона~~ ИЗ ОВОГ ЧЛАНА од дана када је то прописано овим законом.

Изузетно од става 1. овог члана, цигарете, несагоревајући дуван, кафа намењена за крајњу потрошњу и алкохолна пића која се увозе ради продаје дипломатским и конзуларним представништвима, сходно одредби члана 19. став 1. тачка 2) подтач. (1) и (3) овог закона, не морају бити обележени контролном акцизном маркицом у складу са прописом који уређује обележавање наведених производа контролном акцизном маркицом.

Министарство одобрава издавање контролних акцизних маркица и води евиденцију о издатим контролним акцизним маркицама ПРЕКО СИСТЕМА Е-АКЦИЗА.

Народна банка Србије - Завод за израду новчаница и кованог новца штампа и издаје контролне акцизне маркице и води евиденције о издатим контролним акцизним маркицама.

Влада Републике Србије прописаће изглед контролне акцизне маркице, контролне акцизне маркице са QR кодом, ПРОДУКЦИОНОГ КОДА, врсту података на маркици, начин и поступак одобравања и издавања маркица, вођења евиденције о одобреним и издатим маркицама и обележавања акцизних производа из става 1. овог члана, као и врсту појединачног паковања кафе за крајњу потрошњу које ће се обележавати контролном акцизном маркицом.

Одредбе ст. 2. до 5. овог члана и члана 40ђ овог закона примењују се и на контролне акцизне маркице са QR кодом.

~~Контролне акцизне маркице са QR кодом~~

~~Члан 18а~~

~~Обвезник акцизе на цигарете и несагоревајући дуван дужан је да при производњи, односно пре увоза или најкасније приликом увоза на месту царињења, а након обележавања производа изврши прво скенирање QR кода на контролној акцизној маркици за сваки од тих производа посебно и изврши унос додатних информација у систему е-акциза, а посебно:~~

~~1) опис производа;~~

~~2) место производње;~~

~~3) датум и време производње;~~

~~4) информације о производној линији;~~

~~5) информацију о тржишту где ће се производ продавати;~~

~~6) шифру и назив марке производа.~~

~~Након првог скенирања QR кода у складу са ставом 1. овог члана, учесници у промету су дужни да изврше скенирање QR кода на контролној акцизној маркици на сваком појединачном месту пријема производа из става 1. овог члана, за сваки од тих производа посебно, као и да податке о очитаним QR кодовима на акцизним маркицама достављају преко система е-акциза без одлагања.~~

~~Обавеза скенирања QR кода на акцизној маркици и достављања податка преко система е-акциза из става 2. овог члана постоји и приликом преноса са једног места на друго у оквиру кретања производа код истог учесника у промету.~~

~~Министар надлежан за послове финансија прописује техничке и функционалне карактеристике уређаја за скенирање QR кодова на контролним акцизним маркицама, начин и поступак скенирања QR кода на контролној акцизној маркици, садржину и врсту додатних информација које се уносе приликом првог скенирања, прецизира рокове за извршење обавезе из овог члана.~~

СКЕНИРАЊЕ КОНТРОЛНЕ АКЦИЗНЕ МАРКИЦЕ СА QR КОДОМ, ПРОДУКЦИОНОГ КОДА, ОДНОСНО ЗБИРНОГ КОДА

ЧЛАН 18А

СКЕНИРАЊЕ QR КОДА НА КОНТРОЛНОЈ АКЦИЗНОЈ МАРКИЦИ МОГУ ВРШИТИ НАДЛЕЖНИ ОРГАНИ У ПОСТУПКУ ИНСПЕКЦИЈСКОГ НАДЗОРА И КРАЈЊИ ПОТРОШАЧИ ЦИГАРЕТА, ОДНОСНО НЕСАГОРЕВАЈУЋЕГ ДУВАНА.

ОБВЕЗНИК АКЦИЗЕ НА ЦИГАРЕТЕ И НЕСАГОРЕВАЈУЋИ ДУВАН ДУЖАН ЈЕ ДА УТИСНЕ ИЛИ ОБЕЗБЕДИ УТИСКИВАЊЕ ПРОДУКЦИОНОГ КОДА ИЗ ЧЛАНА 1А ТАЧКА 10) ОВОГ ЗАКОНА ПРИЛИКОМ ПРОЦЕСА ПРОИЗВОДЊЕ НА ПОЈЕДИНАЧНОМ ПАКОВАЊУ ЦИГАРЕТА, ОДНОСНО НЕСАГОРЕВАЈУЋЕГ ДУВАНА.

У СЛУЧАЈУ КАДА ПАКОВАЊЕ САДРЖИ ВИШЕ ПОЈЕДИНАЧНИХ ПАКОВАЊА ЦИГАРЕТА И НЕСАГОРЕВАЈУЋЕГ ДУВАНА, КАО ШТО СУ БОКС, МАСТЕРКЕЈС, ПАЛЕТА ИЛИ ДРУГЕ ВРСТЕ ЗБИРНИХ ПАКОВАЊА, ОБВЕЗНИК АКЦИЗЕ НА ЦИГАРЕТЕ И НЕСАГОРЕВАЈУЋИ ДУВАН ДУЖАН ЈЕ ДА СВАКО ЗБИРНО ПАКОВАЊЕ ОБЕЛЕЖИ ЗБИРНИМ КОДОМ КОЈИ ПРЕДСТАВЉА АГРЕГАЦИЈУ ПРОДУКЦИОНИХ, ОДНОСНО ЗБИРНИХ КОДОВА И КОЈИ САДРЖИ СВЕ ИНФОРМАЦИЈЕ О ПРОДУКЦИОНИМ КОДОВИМА ПОЈЕДИНАЧНИХ ПАКОВАЊА, ОДНОСНО ЗБИРНИМ КОДОВИМА КОЈИ СУ У ТОМ ПАКОВАЊУ.

ОБВЕЗНИК АКЦИЗЕ ПРВО СКЕНИРАЊЕ ПРОДУКЦИОНОГ КОДА ИЗ СТАВА 2. ОВОГ ЧЛАНА ВРШИ НА ПРОИЗВОДНОЈ ЛИНИЈИ ОДМАХ НАКОН УТИСКИВАЊА ИСТОГ, И ПОДАТКЕ О СКЕНИРАНИМ КОДОВИМА, КАО И ДРУГЕ ПОДАТКЕ У ВЕЗИ СА АКЦИЗНИМ ПРОИЗВОДИМА, БЕЗ ОДЛАГАЊА ДОСТАВЉА НА СИСТЕМ Е-АКЦИЗА.

ОБВЕЗНИК АКЦИЗЕ ПРВО СКЕНИРАЊЕ ЗБИРНОГ КОДА ИЗ СТАВА 3. ОВОГ ЧЛАНА ВРШИ ОДМАХ НАКОН УПАКИВАЊА ПОЈЕДИНАЧНИХ, ОДНОСНО ЗБИРНИХ ПАКОВАЊА ЦИГАРЕТА, ОДНОСНО НЕСАГОРЕВАЈУЋЕГ ДУВАНА, И ПОДАТКЕ О СКЕНИРАНИМ КОДОВИМА, КАО И ДРУГЕ ПОДАТКЕ У ВЕЗИ СА АКЦИЗНИМ ПРОИЗВОДИМА, БЕЗ ОДЛАГАЊА ДОСТАВЉА НА СИСТЕМ Е-АКЦИЗА.

НАКОН ПРВОГ СКЕНИРАЊА ИЗ СТАВА 4, ОДНОСНО СТАВА 5. ОВОГ ЧЛАНА, УЧЕСНИЦИ У ПРОМЕТУ ДУЖНИ СУ ДА БЕЗ ОДЛАГАЊА ИЗВРШЕ СКЕНИРАЊЕ ПРОДУКЦИОНОГ, ОДНОСНО ЗБИРНОГ КОДА НА ПОЈЕДИНАЧНОМ, ОДНОСНО ЗБИРНОМ ПАКОВАЊУ ЦИГАРЕТА, ОДНОСНО НЕСАГОРЕВАЈУЋЕГ ДУВАНА, НА СВАКОМ ПОЈЕДИНАЧНОМ МЕСТУ ПРИЈЕМА ТИХ ПРОИЗВОДА, УКЉУЧУЈУЋИ И МЕСТО ПРИЈЕМА У СЛУЧАЈУ ПРЕНОСА СА ЈЕДНОГ МЕСТА НА ДРУГО У ОКВИРУ КРЕТАЊА ЦИГАРЕТА И НЕСАГОРЕВАЈУЋЕГ ДУВАНА КОД ИСТОГ УЧЕСНИКА У ПРОМЕТУ, ОСИМ ПРИЈЕМА У МАЛОПРОДАЈНИ ОБЈЕКАТ, КАО И ДА ПОДАТКЕ О СКЕНИРАНИМ КОДОВИМА, КАО И ДРУГЕ ПОДАТКЕ У ВЕЗИ СА АКЦИЗНИМ ПРОИЗВОДИМА, БЕЗ ОДЛАГАЊА ДОСТАВЕ НА СИСТЕМ Е-АКЦИЗА.

ИЗУЗЕТНО ОД СТАВА 2. ОВОГ ЧЛАНА, У СЛУЧАЈУ КАДА ИНОСТРАНИ ПРОИЗВОЂАЧ ЦИГАРЕТА И НЕСАГОРЕВАЈУЋЕГ ДУВАНА ИМА ОБАВЕЗУ У СКЛАДУ СА ПРОПИСИМА ЗЕМЉЕ ПРОИЗВОЂАЧА ДА ГЕНЕРИШЕ И УТИСНЕ ИНОСТРАНИ ПРОДУКЦИОНИ КОД, УВОЗНИК ЦИГАРЕТА И НЕСАГОРЕВАЈУЋЕГ ДУВАНА ДУЖАН ЈЕ ДА ОБЕЗБЕДИ УВЕЗИВАЊЕ ПРОДУКЦИОНОГ КОДА ИЗ ЧЛАНА 1А ТАЧКА 10) ОВОГ ЗАКОНА СА ПРОДУКЦИОНИМ КОДОМ ИНОСТРАНОГ ПРОИЗВОЂАЧА ЦИГАРЕТА И НЕСАГОРЕВАЈУЋЕГ ДУВАНА, РАДИ СКЕНИРАЊА И ДОСТАВЉАЊА ПОДАТАКА У ВЕЗИ СА АКЦИЗНИМ ПРОИЗВОДОМ НА СИСТЕМ Е-АКЦИЗА.

ЗА ПОСТУПАК ИЗДАВАЊА ПРОДУКЦИОНОГ КОДА ИЗ СТАВА 2. ОВОГ ЧЛАНА ПЛАЋА СЕ РЕПУБЛИЧКА АДМИНИСТРАТИВНА ТАКСА У СКЛАДУ СА ЗАКОНОМ КОЈИМ СЕ УРЕЂУЈУ РЕПУБЛИЧКЕ АДМИНИСТРАТИВНЕ ТАКСЕ.

ИЗДАВАЊЕ ПРОДУКЦИОНИХ КОДОВА ИЗ СТАВА 2. ОВОГ ЧЛАНА ВРШИ СЕ У МИНИМАЛНОМ БРОЈУ ОД 1.000.

МИНИСТАР НАДЛЕЖАН ЗА ПОСЛОВЕ ФИНАНСИЈА БЛИЖЕ ПРОПИСУЈЕ НАЧИН И ПОСТУПАК СКЕНИРАЊА ИЗ СТ. 4–6. ОВОГ ЧЛАНА, НАЧИН И ПОСТУПАК УВЕЗИВАЊА И СЛАЊА ПОДАТАКА ИЗ СТАВА 7. ОВОГ ЧЛАНА, САДРЖИНУ ПОДАТАКА У ВЕЗИ СА АКЦИЗНИМ ПРОИЗВОДИМА, НАЧИН ДОСТАВЉАЊА ТИХ ПОДАТАКА НА СИСТЕМ Е-АКЦИЗА, КАО И ДРУГЕ ПОДАТКЕ У ВЕЗИ СА ИЗВРШЕЊЕМ ОБАВЕЗЕ ИЗ ОВОГ ЧЛАНА У ЦИЉУ ПРАЋЕЊА КРЕТАЊА ЦИГАРЕТА, ОДНОСНО НЕСАГОРЕВАЈУЋЕГ ДУВАНА.

Посебни случајеви обрачунавања акцизе

Члан 22а

Обавеза обрачунавања акцизе настаје и:

1) продајом заплењених акцизних производа преко правног лица, овлашћеног од стране државног органа за продају тих производа;

2) продајом преко царинског, односно пореског органа акцизних производа који су одузети у поступку контроле, односно у поступку принудне наплате;

3) продајом акцизних производа у Републици Србији од стране лица из члана 6. став 2. тачка 5а) овог закона;

4) када се у поступку контроле утврди да је лице из члана 6. став 2. тачка 5б) овог закона ставило у промет у Републици Србији акцизне производе супротно одредбама овог закона~~.;~~

5) УКОЛИКО БРОЈ (КОЛИЧИНА) ОШТЕЋЕНИХ КОНТРОЛНИХ АКЦИЗНИХ МАРКИЦА, ОДНОСНО КОНТРОЛНИХ АКЦИЗНИХ МАРКИЦА СА QR КОДОМ ИЗ ЧЛАНА 18. ОВОГ ЗАКОНА, КОД КОЈИХ НИЈЕ ВИДЉИВА ОЗНАКА СЕРИЈЕ И СЕРИЈСКИ БРОЈ И ПОТПУНО УНИШТЕНИХ МАРКИЦА ПО ЈЕДНОМ ОДОБРЕНОМ ЕЛЕКТРОНСКОМ ЗАХТЕВУ ИЗ ЧЛАНА 1А) ТАЧКА 13) ОВОГ ЗАКОНА, БУДЕ ВЕЋИ ОД БРОЈА ПРОПИСАНОГ ПОДЗАКОНСКИМ АКТОМ ИЗ ЧЛАНА 18. СТАВ 5. ОВОГ ЗАКОНА.

Подношење пореске пријаве

Члан 24.

~~Обвезник акцизе дужан је да пореску пријаву за обрачун акцизе поднесе у року од 15 дана по истеку месеца за тај месец.~~

ОБВЕЗНИК АКЦИЗЕ ДУЖАН JE ДА ПОРЕСКУ ПРИЈАВУ ЗА ОБРАЧУН АКЦИЗЕ ПОДНЕСЕ У РОКОВИМА ЗА ПЛАЋАЊЕ АКЦИЗЕ, И ТО:

1) НАЈКАСНИЈЕ ПОСЛЕДЊЕГ РАДНОГ ДАНА У МЕСЕЦУ ЗА ИЗНОС АКЦИЗЕ ОБРАЧУНАТ ЗА ПЕРИОД ОД 1. ДО 15. ДАНА У МЕСЕЦУ;

2) НАЈКАСНИЈЕ 15. ДАНА ПО ИСТЕКУ МЕСЕЦА ЗА ИЗНОС АКЦИЗЕ ОБРАЧУНАТ ЗА ПЕРИОД ОД 16. ДО КРАЈА ПРЕТХОДНОГ МЕСЕЦА.

Пријава места обављања делатности

Члан 30.

~~Лице које је регистровано за производњу дуванских прерађевина, укључујући и несагоревајући дуван, течности за пуњење електронских цигарета, никотинских врећица, деривата нафте, биогорива и биотечности, кафе, односно алкохолних пића дужно је да пре почетка обављања те делатности пријави надлежној организационој јединици Пореске управе место погона и сличног простора у коме ће обављати производњу тих производа~~.

~~Пореска управа - Централа води регистар произвођача алкохолних пића и кафе.~~

~~Управа царина води регистар увозника алкохолних пића и кафе.~~

~~Увозник кафе~~~~и алкохолних пића дужан је да се упише у регистар из става 3. овог члана пре пуштања робе у слободан промет.~~

~~Садржину, врсту података и начин вођења регистара из ст. 2. и 3. овог члана прописаће министар.~~

ЛИЦЕ КОЈЕ ОБАВЉА ПРОИЗВОДЊУ ДУВАНСКИХ ПРЕРАЂЕВИНА, УКЉУЧУЈУЋИ И НЕСАГОРЕВАЈУЋИ ДУВАН, ТЕЧНОСТИ ЗА ПУЊЕЊЕ ЕЛЕКТРОНСКИХ ЦИГАРЕТА, НИКОТИНСКИХ ВРЕЋИЦА, БИЉНИХ ПРОИЗВОДА ЗА ПУШЕЊЕ, ОДНОСНО ЗАГРЕВАЊЕ, ПРОИЗВОДА ЗА ВОДЕНУ ЛУЛУ (АРОМЕ ЗА НАРГИЛУ), ДЕРИВАТА НАФТЕ, БИОГОРИВА И БИОТЕЧНОСТИ, КАФЕ, АЛКОХОЛНИХ ПИЋА, ОДНОСНО КОЈЕ КОМПРИМУЈЕ ПРИРОДНИ ГАС, ДУЖНО ЈЕ ДА ПРЕ ПОЧЕТКА ОБАВЉАЊА ТЕ ДЕЛАТНОСТИ ПРИЈАВИ НАДЛЕЖНОЈ ОРГАНИЗАЦИОНОЈ ЈЕДИНИЦИ ПОРЕСКЕ УПРАВЕ МЕСТО ПОГОНА И СЛИЧНОГ ПРОСТОРА У КОМЕ ЋЕ ОБАВЉАТИ ПРОИЗВОДЊУ ТИХ ПРОИЗВОДА.

ПОРЕСКА УПРАВА - ЦЕНТРАЛА ВОДИ РЕГИСТАР ПРОИЗВОЂАЧА АЛКОХОЛНИХ ПИЋА И КАФЕ.

УПРАВА ЦАРИНА ВОДИ ЕВИДЕНЦИЈУ УВОЗНИКА АЛКОХОЛНИХ ПИЋА И КАФЕ.

САДРЖИНУ, ВРСТУ ПОДАТАКА И НАЧИН ВОЂЕЊА РЕГИСТРА ИЗ СТАВА 2. ОВОГ ЧЛАНА ПРОПИСАЋЕ МИНИСТАР.

ЧЛАН 40Ф

ИЗУЗЕТНО ОД ОДРЕДАБА ЧЛ. 3, 6, 8, 19, 21, 23, 24, 25, 26. И 30. ОВОГ ЗАКОНА, ОПОРЕЗИВАЊЕ АКЦИЗОМ КОМПРИМОВАНОГ ПРИРОДНОГ ГАСА КОЈИ СЕ КОРИСТИ ЗА ПОГОН ПРЕВОЗНИХ СРЕДСТАВА УРЕЂУЈЕ СЕ ОДРЕДБАМА ЧЛ. 40Х ДО 40Ш ОВОГ ЗАКОНА.

ЧЛАН 40Х

НА КОМПРИМОВАНИ ПРИРОДНИ ГАС (ТАРИФНЕ ОЗНАКЕ НОМЕНКЛАТУРЕ ЦТ 2711 11 00 00 И 2711 21 00 00) КОЈИ СЕ КОМПРИМУЈЕ ЗА ПОГОН ПРЕВОЗНИХ СРЕДСТАВА, КАО И НА ПРОМЕТ КОМПРИМОВАНОГ ПРИРОДНОГ ГАСА КОЈИ СЕ КОРИСТИ ЗА ПОГОН ПРЕВОЗНИХ СРЕДСТАВА, ОДНОСНО СОПСТЕВЕНУ ПОТРОШЊУ ПЛАЋА СЕ АКЦИЗА У ИЗНОСУ ОД 1.180,59 ДИН/МWH.

ОБВЕЗНИК АКЦИЗЕ ИЗ СТАВА 1. ОВОГ ЧЛАНА ЈЕ:

1) ПРИВРЕДНО ДРУШТВО ИЛИ ПРЕДУЗЕТНИК КОЈИ, У СКЛАДУ СА ЗАКОНОМ КОЈИМ СЕ УРЕЂУЈЕ ОБЛАСТ ЕНЕРГЕТИКЕ, ОБАВЉА ДЕЛАТНОСТ ТРГОВИНЕ НАФТОМ, ДЕРИВАТИМА НАФТЕ, БИОГОРИВИМА, БИОТЕЧНОСТИМА, КОМПРИМОВАНИМ ПРИРОДНИМ ГАСОМ, УТЕЧЊЕНИМ ПРИРОДНИМ ГАСОМ И ВОДОНИКОМ, КОЈИ ВРШИ ПРОМЕТ КОМПРИМОВАНОГ ПРИРОДНОГ ГАСА, ОДНОСНО КОЈИ КОРИСТИ КОМПРИМОВАНИ ПРИРОДНИ ГАС ЗА СОПСТВЕНУ ПОТРОШЊУ;

2) ПРИВРЕДНО ДРУШТВО ИЛИ ПРЕДУЗЕТНИК КОЈИ, У СКЛАДУ СА ЗАКОНОМ КОЈИМ СЕ УРЕЂУЈЕ ОБЛАСТ ЕНЕРГЕТИКЕ, ОБАВЉА ДЕЛАТНОСТИ ТРГОВИНЕ МОТОРНИМ И ДРУГИМ ГОРИВИМА НА СТАНИЦАМА ЗА СНАБДЕВАЊЕ ПРЕВОЗНИХ СРЕДСТАВА, КОЈИ КОМПРИМУЈЕ ПРИРОДНИ ГАС;

3) ПРИВРЕДНО ДРУШТВО ИЛИ ПРЕДУЗЕТНИК КОЈИ КОМПРИМУЈЕ ПРИРОДНИ ГАС И КОРИСТИ ГА ЗА ПОГОН СОПСТВЕНИХ ПРЕВОЗНИХ СРЕДСТАВА НА СОПСТВЕНИМ СТАНИЦАМА ЗА СНАБДЕВАЊЕ ПРЕВОЗНИХ СРЕДСТАВА.

ЧЛАН 40Ц

ОСНОВИЦУ ЗА ОБРАЧУН АКЦИЗЕ НА КОМПРИМОВАНИ ПРИРОДНИ ГАС ИЗ ЧЛАНА 40Х СТАВ 1. ОВОГ ЗАКОНА ЧИНИ:

1) ЗА ОБВЕЗНИКЕ АКЦИЗЕ ИЗ ЧЛАНА 40Х СТАВ 2. ТАЧКА 1) ОВОГ ЗАКОНА КОЛИЧИНА ИСПОРУЧЕНОГ КОМПРИМОВАНОГ ПРИРОДНОГ ГАСА, У СКЛАДУ СА ПРОПИСИМА КОЈИМА СЕ УРЕЂУЈЕ ОБЛАСТ ЕНЕРГЕТИКЕ, БЕЗ ОБЗИРА НА НАЧИН СТИЦАЊА КОМПРИМОВАНОГ ПРИРОДНОГ ГАСА КОЈИ ЈЕ ПРОМЕТОВАН (ИЗ УВОЗА, КУПОВИНА ОД ДРУГОГ ЛИЦА ИЛИ САМОСТАЛНО КОМПРИМОВАЊЕ);

2) ЗА ОБВЕЗНИКЕ АКЦИЗЕ ИЗ ЧЛАНА 40Х СТАВ 2. ТАЧ. 2) И 3) ОВОГ ЗАКОНА КОЛИЧИНА ПРИРОДНОГ ГАСА КОЈУ ЈЕ ОБВЕЗНИК КОМПРИМОВАО, А У СКЛАДУ СА ПРОПИСИМА КОЈИМА СЕ УРЕЂУЈЕ ОБЛАСТ ЕНЕРГЕТИКЕ.

КОЛИЧИНА ИСПОРУЧЕНОГ, ОДНОСНО КОМПРИМОВАНОГ ПРИРОДНОГ ГАСА УТВРЂУЈЕ СЕ:

1) ЗА ОБВЕЗНИКЕ АКЦИЗЕ ИЗ СТАВА 1. ТАЧКА 1) ОВОГ ЧЛАНА, НА ОСНОВУ ПОДАТАКА СА МЕРНОГ УРЕЂАЈА КОЈИ СЕ НАЛАЗИ НА УСИСНОМ ДЕЛУ ГАСОВОДА ИСПРЕД УРЕЂАЈА ЗА КОМПРИМОВАЊЕ ПРИРОДНОГ ГАСА, У СКЛАДУ СА ПРОПИСИМА КОЈИМА СЕ УРЕЂУЈЕ ОБЛАСТ ЕНЕРГЕТИКЕ, ИЛИ ЦАРИНСКЕ И ДРУГЕ ДОКУМЕНТАЦИЈЕ О СТИЦАЊУ, КАО И О ПРОИЗВОДЊИ КОМПРИМОВАНОГ ПРИРОДНОГ ГАСА КОЈИ ЈЕ ОБВЕЗНИК АКЦИЗЕ ИСПОРУЧИО, ОДНОСНО КОЈУ ЈЕ УТРОШИО ЗА ПОГОН СОПСТВЕНИХ ПРЕВОЗНИХ СРЕДСТАВА;

2) ЗА ОБВЕЗНИКЕ АКЦИЗЕ ИЗ СТАВА 1. ТАЧКА 2) ОВОГ ЧЛАНА, НА ОСНОВУ ПОДАТАКА СА МЕРНОГ УРЕЂАЈА КОЈИ СЕ НАЛАЗИ НА УСИСНОМ ДЕЛУ ГАСОВОДА ИСПРЕД УРЕЂАЈА ЗА КОМПРИМОВАЊЕ ПРИРОДНОГ ГАСА, У СКЛАДУ СА ПРОПИСИМА КОЈИМА СЕ УРЕЂУЈЕ ОБЛАСТ ЕНЕРГЕТИКЕ.

ОБВЕЗНИК АКЦИЗЕ ИЗ СТАВА 2. ТАЧКА 1) ОВОГ ЧЛАНА ДУЖАН ЈЕ ДА У ФАКТУРИ ИСКАЖЕ ЕНЕРГЕТСКУ ВРЕДНОСТ КОМПРИМОВАНОГ ПРИРОДНОГ ГАСА ИЗРАЖЕНОГ У МWH.

ОБВЕЗНИК АКЦИЗЕ ИЗ СТАВА 2. ОВОГ ЧЛАНА ДУЖАН ЈЕ ДА МЕРНИ УРЕЂАЈ УГРАДИ НА УСИСНОМ ДЕЛУ ГАСОВОДА ИСПРЕД УРЕЂАЈА ЗА КОМПРИМОВАЊЕ ПРИРОДНОГ ГАСА.

ЧЛАН 40Ч

ОБАВЕЗА ПО ОСНОВУ АКЦИЗЕ НА КОМПРИМОВАНИ ПРИРОДНИ ГАС НАСТАЈЕ:

1) КАДА ЛИЦЕ ИЗ ЧЛАНА 40Х СТАВ 2. ТАЧКА 1) ОВОГ ЗАКОНА ИСПОРУЧИ КОМПРИМОВАНИ ПРИРОДНИ ГАС, ОДНОСНО КАДА ГА УТРОШИ ЗА СОПСТВЕНЕ ПОТРЕБЕ ЗА ПОГОН ПРЕВОЗНИХ СРЕДСТАВА;

2) КАДА ЛИЦЕ ИЗ ЧЛАНА 40Х СТАВ 2. ТАЧ. 2) И 3) ОВОГ ЗАКОНА КОМПРИМУЈЕ ПРИРОДНИ ГАС ЗА ПОГОН ПРЕВОЗНИХ СРЕДСТАВА.

ОБРАЧУНСКИ ПЕРИОД ЗА АКЦИЗУ ЈЕ КАЛЕНДАРСКИ МЕСЕЦ У КОЈЕМ ЈЕ ИЗВРШЕНО СТАВЉАЊЕ КОМПРИМОВАНОГ ПРИРОДНОГ ГАСА У ПРОМЕТ ИЛИ ПОТРОШЊА ЗА СОПСТВЕНЕ ПОТРЕБЕ, ОДНОСНО КОМПРИМОВАЊЕ ПРИРОДНОГ ГАСА.

ОБВЕЗНИК АКЦИЗЕ ДУЖАН ЈЕ ДА УТВРЂЕНУ ОБАВЕЗУ ПО ОСНОВУ АКЦИЗЕ НА КОМПРИМОВАНИ ПРИРОДНИ ГАС ИСКАЖЕ У ПОРЕСКОЈ ПРИЈАВИ КОЈУ ДОСТАВЉА НАДЛЕЖНОМ ПОРЕСКОМ ОРГАНУ НАЈКАСНИЈЕ У РОКУ ОД 15 ДАНА ПО ИСТЕКУ ОБРАЧУНСКОГ ПЕРИОДА.

ОБВЕЗНИК АКЦИЗЕ ДУЖАН ЈЕ ДА ОБРАЧУНАТУ АКЦИЗУ ПЛАТИ У ПЕРИОДУ ЗА ПОДНОШЕЊЕ ПОРЕСКЕ ПРИЈАВЕ ИЗ СТАВА 3. ОВОГ ЧЛАНА.

ЧЛАН 40Џ

АКЦИЗА СЕ НЕ ПЛАЋА НА КОМПРИМОВАНИ ПРИРОДНИ ГАС КОЈИ СЕ СТАВЉА У ПРОМЕТ, А КОРИСТИ СЕ ЗА ПОТРЕБЕ ГРЕЈАЊА ИЛИ У ИНДУСТРИЈСКЕ СВРХЕ, УЗ ОДГОВАРАЈУЋУ ИЗЈАВУ.

ОБВЕЗНИК АКЦИЗЕ НА ПРИРОДНИ ГАС ИЗ ЧЛАНА 40Х СТАВ 2. ТАЧКА 1) ОВОГ ЗАКОНА ОБРАЧУНАВА АКЦИЗУ ЗА УКУПНУ КОЛИЧИНУ ИСПОРУЧЕНОГ КОМПРИМОВАНОГ ПРИРОДНОГ ГАСА У ОБРАЧУНСКОМ ПЕРИОДУ, АЛИ МОЖЕ ОСТВАРИТИ УМАЊЕЊЕ ОБРАЧУНАТЕ АКЦИЗЕ УКОЛИКО:

1) ПОСЕДУЈЕ ИЗЈАВУ О НАМЕНИ КОРИШЋЕЊА ПРИРОДНОГ ГАСА ДАТУ ОД СТРАНЕ ДРУГОГ ОБВЕЗНИКА АКЦИЗЕ НА ПРИРОДНИ ГАС ИЗ ЧЛАНА 40Х СТАВ 2. ТАЧКА 1) ОВОГ ЗАКОНА ДА КОМПРИМОВАНИ ПРИРОДНИ ГАС НАБАВЉА ЗА ДАЉИ ПРОМЕТ;

2) ПОСЕДУЈЕ ИЗЈАВУ КУПЦА О НАМЕНИ КОРИШЋЕЊА ПРИРОДНОГ ГАСА, КАДА СЕ ИСТИ КОРИСТИ ЗА ГРЕЈАЊЕ ИЛИ У ИНДУСТРИЈСКЕ СВРХЕ;

3) КОМПРИМОВАНИ ПРИРОДНИ ГАС КОРИСТИ ЗА СОПСТВЕНЕ ПОТРЕБЕ ЗА ГРЕЈАЊЕ ИЛИ У ИНДУСТРИЈСКЕ СВРХЕ.

ОБВЕЗНИК АКЦИЗЕ НА ПРИРОДНИ ГАС ИЗ ЧЛАНА 40Х СТАВ 2. ТАЧКА 2) ОВОГ ЗАКОНА ОБРАЧУНАВА АКЦИЗУ ЗА УКУПНУ КОЛИЧИНУ ПРИРОДНОГ ГАСА КОЈИ ЈЕ КОМПРИМОВАН У ОБРАЧУНСКОМ ПЕРИОДУ.

ОБВЕЗНИК АКЦИЗЕ НА ПРИРОДНИ ГАС ИЗ ЧЛАНА 40Х СТАВ 2. ТАЧКА 3) ОВОГ ЗАКОНА ОБРАЧУНАВА АКЦИЗУ ЗА УКУПНУ КОЛИЧИНУ КОМПРИМОВАНОГ ПРИРОДНОГ ГАСА У ОБРАЧУНСКОМ ПЕРИОДУ, АЛИ МОЖЕ ОСТВАРИТИ УМАЊЕЊЕ ОБРАЧУНАТЕ АКЦИЗЕ УКОЛИКО КОМПРИМОВАНИ ПРИРОДНИ ГАС КОРИСТИ ЗА СОПСТВЕНЕ ПОТРЕБЕ ЗА ГРЕЈАЊЕ ИЛИ У ИНДУСТРИЈСКЕ СВРХЕ, О ЧЕМУ САЧИЊАВА ПОСЕБАН ИЗВЕШТАЈ.

У СЛУЧАЈУ УМАЊЕЊА ОБРАЧУНАТЕ АКЦИЗЕ ПО ОСНОВУ ПРОМЕТА ИЗ СТАВА 2. ТАЧ. 1) И 2) ОВОГ ЧЛАНА, ОБВЕЗНИК АКЦИЗЕ ДУЖАН ЈЕ ДА У ФАКТУРИ НАВЕДЕ ОСНОВ ЗА УМАЊЕЊЕ И БРОЈ ИЗЈАВЕ КУПЦА КОМПРИМОВАНОГ ПРИРОДНОГ ГАСА.

ЧЛАН 40Ш

БЛИЖЕ УСЛОВЕ, НАЧИН И ПОСТУПАК ОБРАЧУНАВАЊА И ПЛАЋАЊА АКЦИЗЕ НА КОМПРИМОВАНИ ПРИРОДНИ ГАС, ОБАВЕЗЕ ОБВЕЗНИКА АКЦИЗЕ И КОРИСНИКА, КАО И ОСТВАРИВАЊЕ ОСЛОБОЂЕЊА УРЕЂУЈЕ МИНИСТАР НАДЛЕЖАН ЗА ПОСЛОВЕ ФИНАНСИЈА.

~~Члан 46а~~

~~Новчаном казном од 50.000 до 2.000.000 динара казниће се за прекршај правно лице ако:~~

~~1) не обележи акцизне производе контролном акцизном маркицом, односно контролном акцизном маркицом са QR кодом (члан 18 став 1);~~

~~2) не изврши прво скенирање QR кода на контролној акцизној маркици за сваки од производа посебно и не изврши унос додатних информација у систему е-акциза (члан 18а став 1);~~

~~3) не изврши скенирање QR кода на контролној акцизној маркици на сваком појединачном месту пријема производа и не изврши достављање података о очитаним QR кодовима на акцизним маркицама у прописаном року (члан 18а ст. 2. и 3);~~

~~4) не омогући лицу које врши инспекцијски надзор увид у податке који се налазе у систему е-акциза, пратећу техничку опрему и уређаје који су у вези са системом е-акциза (члан 18б став 3).~~

~~За прекршај из става 1. овог члана казниће се и одговорно лице у правном лицу новчаном казном од 5.000 до 150.000 динара.~~

~~За прекршај из става 1. овог члана казниће се предузетник новчаном казном од 10.000 до 500.000 динара.”~~

ЧЛАН 46А

НОВЧАНОМ КАЗНОМ ОД 50.000 ДО 2.000.000 ДИНАРА КАЗНИЋЕ СЕ ЗА ПРЕКРШАЈ ПРАВНО ЛИЦЕ АКО:

1) НЕ ОБЕЛЕЖИ АКЦИЗНЕ ПРОИЗВОДЕ КОНТРОЛНОМ АКЦИЗНОМ МАРКИЦОМ, ОДНОСНО КОНТРОЛНОМ АКЦИЗНОМ МАРКИЦОМ СА QR КОДОМ (ЧЛАН 18. СТАВ 1.);

2) НЕ УТИСНЕ, ИЛИ НЕ ОБЕЗБЕДИ УТИСКИВАЊЕ ПРОДУКЦИОНОГ КОДА ИЗ ЧЛАНА 1А ТАЧКА 10) ОВОГ ЗАКОНА, ОДНОСНО ЗБИРНОГ КОДА ИЗ ЧЛАНА 1А ТАЧКА 10А) ОВОГ ЗАКОНА ДО РОКА ПРОПИСАНОГ ЗА СКЕНИРАЊЕ ПРОДУКЦИОНОГ, ОДНОСНО ЗБИРНОГ КОДА (ЧЛАН 18А СТ. 2. И 3.);

3) НЕ ИЗВРШИ ПРВО СКЕНИРАЊЕ ПРОДУКЦИОНОГ КОДА НА ПРОИЗВОДНОЈ ЛИНИЈИ ОДМАХ НАКОН УТИСКИВАЊА ИСТОГ, КАО И АКО НЕ ДОСТАВИ ПОДАТКЕ О СКЕНИРАНИМ КОДОВИМА, КАО И ДРУГЕ ПОДАТКЕ У ВЕЗИ СА АКЦИЗНИМ ПРОИЗВОДИМА, БЕЗ ОДЛАГАЊА, НА СИСТЕМ Е-АКЦИЗА (ЧЛАН 18А СТАВ 4.);

4) НЕ ИЗВРШИ ПРВО СКЕНИРАЊЕ ЗБИРНОГ КОДА ОДМАХ НАКОН УПАКИВАЊА ПОЈЕДИНАЧНИХ, ОДНОСНО ЗБИРНИХ ПАКОВАЊА ЦИГАРЕТА, ОДНОСНО НЕСАГОРЕВАЈУЋЕГ ДУВАНА, КАО И АКО НЕ ДОСТАВИ ПОДАТКЕ О СКЕНИРАНИМ КОДОВИМА, КАО И ДРУГЕ ПОДАТКЕ У ВЕЗИ СА АКЦИЗНИМ ПРОИЗВОДИМА, БЕЗ ОДЛАГАЊА, НА СИСТЕМ Е-АКЦИЗА (ЧЛАН 18А СТАВ 5.);

5) НЕ ИЗВРШИ СКЕНИРАЊЕ ПРОДУКЦИОНОГ, ОДНОСНО ЗБИРНОГ КОДА НА ПОЈЕДНАЧНОМ, ОДНОСНО ЗБИРНОМ ПАКОВАЊУ ЦИГАРЕТА, ОДНОСНО НЕСАГОРЕВАЈУЋЕГ ДУВАНА, НА СВАКОМ ПОЈЕДИНАЧНОМ МЕСТУ ПРИЈЕМА ТИХ ПРОИЗВОДА, УКЉУЧУЈУЋИ И МЕСТО ПРИЈЕМА У СЛУЧАЈУ ПРЕНОСА СА ЈЕДНОГ МЕСТА НА ДРУГО У ОКВИРУ КРЕТАЊА ЦИГАРЕТА И НЕСАГОРЕВАЈУЋЕГ ДУВАНА КОД ИСТОГ УЧЕСНИКА У ПРОМЕТУ, ОСИМ ПРИЈЕМА У МАЛОПРОДАЈНИ ОБЈЕКАТ, КАО И АКО НЕ ДОСТАВИ ПОДАТКЕ О СКЕНИРАНИМ КОДОВИМА, КАО И ДРУГЕ ПОДАТКЕ У ВЕЗИ СА АКЦИЗНИМ ПРОИЗВОДИМА, БЕЗ ОДЛАГАЊА, НА СИСТЕМ Е-АКЦИЗА (ЧЛАН 18А СТАВ 6.);

6) СЕ ОД СТРАНЕ УВОЗНИКА ЦИГАРЕТА И НЕСАГОРЕВАЈУЋЕГ ДУВАНА НЕ ОБЕЗБЕДИ УВЕЗИВАЊЕ ПРОДУКЦИОНОГ КОДА ИЗ ЧЛАНА 1А ТАЧКА 10) ОВОГ ЗАКОНА СА ПРОДУКЦИОНИМ КОДОМ ИНОСТРАНОГ ПРОИЗВОЂАЧА ЦИГАРЕТА И НЕСАГОРЕВАЈУЋЕГ ДУВАНА, РАДИ СКЕНИРАЊА И ДОСТАВЉАЊА ПОДАТАКА У ВЕЗИ СА АКЦИЗНИМ ПРОИЗВОДОМ НА СИСТЕМ Е-АКЦИЗА (ЧЛАН 18А СТАВ 7.);

7) НЕ ОМОГУЋИ ЛИЦУ КОЈЕ ВРШИ ИНСПЕКЦИЈСКИ НАДЗОР УВИД У ПОДАТКЕ КОЈИ СЕ НАЛАЗЕ У СИСТЕМУ Е-АКЦИЗА, ПРАТЕЋУ ТЕХНИЧКУ ОПРЕМУ И УРЕЂАЈЕ КОЈИ СУ У ВЕЗИ СА СИСТЕМОМ Е-АКЦИЗА (ЧЛАН 18Б СТАВ 3.);

8) МЕРНИ УРЕЂАЈ НЕ УГРАДИ НА УСИСНОМ ДЕЛУ ГАСОВОДА ИСПРЕД УРЕЂАЈА ЗА КОМПРИМОВАЊЕ ПРИРОДНОГ ГАСА (ЧЛАН 40Ц СТАВ 4.)

ЗА ПРЕКРШАЈ ИЗ СТАВА 1. ОВОГ ЧЛАНА КАЗНИЋЕ СЕ И ОДГОВОРНО ЛИЦЕ У ПРАВНОМ ЛИЦУ НОВЧАНОМ КАЗНОМ ОД 5.000 ДО 150.000 ДИНАРА.

ЗА ПРЕКРШАЈ ИЗ СТАВА 1. ОВОГ ЧЛАНА КАЗНИЋЕ СЕ ПРЕДУЗЕТНИК НОВЧАНОМ КАЗНОМ ОД 10.000 ДО 500.000 ДИНАРА.

**ПРЕЛАЗНЕ И ЗАВРШНЕ ОДРЕДБЕ**

ЧЛАН 14.

ИЗУЗЕТНО ОД ЧЛАНА 10. СТАВ 9. ЗАКОНА О АКЦИЗАМА („СЛУЖБЕНИ ГЛАСНИК РС”, БР. 22/01, 73/01, 80/02, 80/02 – ДР. ЗАКОН, 43/03, 72/03, 43/04, 55/04, 135/04, 46/05, 101/05 – ДР. ЗАКОН, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – ДР. ЗАКОН, 142/14, 55/15, 103/15, 108/16, 30/18, 153/20, 53/21 И 75/23) И ЧЛАНА 21. СТАВ 1. ЗАКОНА О ИЗМЕНАМА И ДОПУНАМА ЗАКОНА О АКЦИЗАМА („СЛУЖБЕНИ ГЛАСНИК РС”, БРОЈ 75/23), МИНИМАЛНА АКЦИЗА НА ЦИГАРЕТЕ ОД ДАНА СТУПАЊА НА СНАГУ ОВОГ ЗАКОНА ДО ДАНА ПОЧЕТКА ПРИМЕНЕ АКТА ВЛАДЕ КОЈИМ ЋЕ СЕ УТВРДИТИ ПРОСЕЧНА ПОНДЕРИСАНА МАЛОПРОДАЈНА ЦЕНА ЦИГАРЕТА И МИНИМАЛНА АКЦИЗА НА ЦИГАРЕТЕ ИЗНОСИ 218,34 ДИН/ПАК, А НА ОСНОВУ ПОДАТАКА О УКУПНОЈ ВРЕДНОСТИ СВИХ ЦИГАРЕТА КОЈЕ СУ ПУШТЕНЕ У ПРОМЕТ ПО МАЛОПРОДАЈНИМ ЦЕНАМА И УКУПНОЈ КОЛИЧИНИ ЦИГАРЕТА ПУШТЕНИХ У ПРОМЕТ У РЕПУБЛИЦИ СРБИЈИ У 2023. ГОДИНИ.

ИЗУЗЕТНО ОД ЧЛАНА 10. СТАВ 9. ЗАКОНА О АКЦИЗАМА („СЛУЖБЕНИ ГЛАСНИК РС”, БР. 22/01, 73/01, 80/02, 80/02 – ДР. ЗАКОН, 43/03, 72/03, 43/04, 55/04, 135/04, 46/05, 101/05 – ДР. ЗАКОН, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – ДР. ЗАКОН, 142/14, 55/15, 103/15, 108/16, 30/18, 153/20, 53/21 И 75/23) И ЧЛАНА 21. СТАВ 2. ЗАКОНА О ИЗМЕНАМА И ДОПУНАМА ЗАКОНА О АКЦИЗАМА („СЛУЖБЕНИ ГЛАСНИК РС”, БРОЈ 75/23), МИНИМАЛНА АКЦИЗА НА ДУВАН ЗА ПУШЕЊЕ И ОСТАЛЕ ДУВАНСКЕ ПРЕРАЂЕВИНЕ (РЕЗАНИ ДУВАН, ДУВАН ЗА ЛУЛУ, ДУВАН ЗА ЖВАКАЊЕ И БУРМУТ), ОД ДАНА СТУПАЊА НА СНАГУ ОВОГ ЗАКОНА ДО ДАНА ПОЧЕТКА ПРИМЕНЕ АКТА ВЛАДЕ КОЈИМ ЋЕ СЕ УТВРДИТИ ПРОСЕЧНА ПОНДЕРИСАНА МАЛОПРОДАЈНА ЦЕНА ДУВАНА ЗА ПУШЕЊЕ И ОСТАЛИХ ДУВАНСКИХ ПРЕРАЂЕВИНА (РЕЗАНИ ДУВАН, ДУВАН ЗА ЛУЛУ, ДУВАН ЗА ЖВАКАЊЕ И БУРМУТ) И МИНИМАЛНА АКЦИЗА НА ОВЕ ДУВАНСКЕ ПРЕРАЂЕВИНЕ ИЗНОСИ, И ТО: ЗА РЕЗАНИ ДУВАН 7.641,90 ДИН/KG; ЗА ДУВАН ЗА ЛУЛУ 7.641,90 ДИН/KG; ЗА ДУВАН ЗА ЖВАКАЊЕ 22.360,00 ДИН/KG; ЗА БУРМУТ 7.074,55 ДИН/KG, А НА ОСНОВУ ПОДАТАКА О УКУПНОЈ ВРЕДНОСТИ ЦЕЛОКУПНОГ ДУВАНА ЗА ПУШЕЊЕ И ОСТАЛИХ ДУВАНСКИХ ПРЕРАЂЕВИНА (РЕЗАНИ ДУВАН, ДУВАН ЗА ЛУЛУ, ДУВАН ЗА ЖВАКАЊЕ И БУРМУТ) ПУШТЕНИХ У ПРОМЕТ ПО МАЛОПРОДАЈНИМ ЦЕНАМА И УКУПНОЈ КОЛИЧИНИ ДУВАНА ЗА ПУШЕЊЕ И ОСТАЛИХ ДУВАНСКИХ ПРЕРАЂЕВИНА (РЕЗАНИ ДУВАН, ДУВАН ЗА ЛУЛУ, ДУВАН ЗА ЖВАКАЊЕ И БУРМУТ) ПУШТЕНИХ У ПРОМЕТ У РЕПУБЛИЦИ СРБИЈИ У 2023. ГОДИНИ.

**ЧЛАН 15.**

У ЧЛАНУ 23. ЗАКОНА О ИЗМЕНАМА И ДОПУНАМА ЗАКОНА О АКЦИЗАМА („СЛУЖБЕНИ ГЛАСНИК РС”, БРОЈ 75/23) СТАВ 4. БРИШЕ СЕ.

ДОСАДАШЊИ СТАВ 5, ПОСТАЈЕ СТАВ 4.

ДОСАДАШЊИ СТАВ 6. БРИШЕ СЕ.

**ЧЛАН 16.**

ОБАВЕЗА ПО ОСНОВУ АКЦИЗЕ НА БИЉНЕ ПРОИЗВОДЕ ЗА ПУШЕЊЕ, ОДНОСНО ЗАГРЕВАЊЕ И ПРОИЗВОДЕ ЗА ВОДЕНУ ЛУЛУ (АРОМЕ ЗА НАРГИЛУ) ИЗ ЧЛАНА 5. ОВОГ ЗАКОНА НАСТАЈЕ ПОЧЕВ ОД 1. ЈАНУАРА 2025. ГОДИНЕ.

ОБАВЕЗА СКЕНИРАЊА ПРОДУКЦИОНОГ, ОДНОСНО ЗБИРНОГ КОДА НА ПОЈЕДИНАЧНОМ, ОДНОСНО ЗБИРНОМ ПАКОВАЊУ ЦИГАРЕТА, ОДНОСНО НЕСАГОРЕВАЈУЋЕГ ДУВАНА ОД СТРАНЕ ОБВЕЗНИКА АКЦИЗА, ОДНОСНО ДРУГИХ УЧЕСНИКА У ПРОМЕТУ И СЛАЊА ПОДАТАКА СИСТЕМУ Е-АКЦИЗА У СКЛАДУ СА ОДРЕДБАМА ОВОГ ЗАКОНА ИЗ ЧЛАНА 8. ОВОГ ЗАКОНА ПОЧИЊЕ ОД 1. ОКТОБРА 2025. ГОДИНЕ.

ОДРЕДБА ЧЛАНА 10. ОВОГ ЗАКОНА КОЈА СЕ ОДНОСИ НА РОК ЗА ПОДНОШЕЊЕ ПОРЕСКЕ ПРИЈАВЕ ПРИМЕЊУЈЕ СЕ ОД 1. ЈАНУАРА 2026. ГОДИНЕ.

ОДРЕДБЕ ЧЛАНА 12. ОВОГ ЗАКОНА КОЈЕ СЕ ОДНОСЕ НА ОПОРЕЗИВАЊЕ АКЦИЗОМ КОМПРИМОВАНОГ ПРИРОДНОГ ГАСА ЗА ПОГОН ПРЕВОЗНИХ СРЕДСТАВА ПРИМЕЊУЈЕ СЕ ОД 1. ЈАНУАРА 2026. ГОДИНЕ ДO ДАНА ПРИСТУПАЊА РЕПУБЛИКЕ СРБИЈЕ ЕВРОПСКОЈ УНИЈИ.

ОДРЕДБЕ ЧЛ. 40Њ ДО 40У ЗАКОНА О АКЦИЗАМА („СЛУЖБЕНИ ГЛАСНИК РС”, БР. 22/01, 73/01, 80/02, 80/02 – ДР. ЗАКОН, 43/03, 72/03, 43/04, 55/04, 135/04, 46/05, 101/05 – ДР. ЗАКОН, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – ДР. ЗАКОН, 142/14, 55/15, 103/15, 108/16, 30/18, 153/20, 53/21 И 75/23) ПРИМЕЊИВАЋЕ СЕ ОД ДАНА ПРИСТУПАЊА РЕПУБЛИКЕ СРБИЈЕ ЕВРОПСКОЈ УНИЈИ.

**ЧЛАН 17.**

ПРИВРЕДНО ДРУШТВО ИЛИ ПРЕДУЗЕТНИК ИЗ ЧЛАНА 12. ОВОГ ЗАКОНА КОЈИ НА ДАН СТУПАЊА НА СНАГУ ОВОГ ЗАКОНА КОМПРИМУЈЕ ПРИРОДНИ ГАС, ОДНОСНО КОМПРИМОВАНИ ПРИРОДНИ ГАС СТАВЉА У ПРОМЕТ, ДУЖАН ЈЕ ДА МЕРНИ УРЕЂАЈ ИЗ ЧЛАНА 12. ОВОГ ЗАКОНА УГРАДИ НАЈКАСНИЈЕ У РОКУ ОД ГОДИНУ ДАНА ОД ДАНА СТУПАЊА НА СНАГУ ОВОГ ЗАКОНА.

**ЧЛАН 18.**

ПОРЕСКА ПРИЈАВА ИЗ ЧЛАНА 24. ЗАКОНА О АКЦИЗАМА („СЛУЖБЕНИ ГЛАСНИК РС”, БР. 22/01, 73/01, 80/02, 80/02 – ДР. ЗАКОН, 43/03, 72/03, 43/04, 55/04, 135/04, 46/05, 101/05 – ДР. ЗАКОН, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – ДР. ЗАКОН, 142/14, 55/15, 103/15, 108/16, 30/18, 153/20, 53/21 И 75/23) У КОЈОЈ ЈЕ ИСКАЗАН ОБРАЧУН АКЦИЗЕ ЗА ДЕЦЕМБАР 2025. ГОДИНЕ ПОДНОСИ СЕ У СКЛАДУ СА ЗАКОНОМ О АКЦИЗАМА („СЛУЖБЕНИ ГЛАСНИК РС”, БР. 22/01, 73/01, 80/02, 80/02 – ДР. ЗАКОН, 43/03, 72/03, 43/04, 55/04, 135/04, 46/05, 101/05 – ДР. ЗАКОН, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – ДР. ЗАКОН, 142/14, 55/15, 103/15, 108/16, 30/18, 153/20, 53/21 И 75/23).

**ЧЛАН 19.**

ПРВО НАРЕДНО УСКЛАЂИВАЊЕ ИЗНОСА ДО КОЈЕГ СЕ УМАЊУЈЕ ПЛАЋЕНА АКЦИЗА НА МОТОРНО ГОРИВО КОЈЕ СЕ КОРИСТИ ЗА ТРАНСПОРТНЕ СВРХЕ ЗА ПРЕВОЗ ПУТНИКА И ТЕРЕТА У ДРУМСКОМ САОБРАЋАЈУ ИЗ ЧЛАНА 3. ОВОГ ЗАКОНА И ИЗНОСА АКЦИЗЕ НА КОМПРИМОВАНИ ПРИРОДНИ ГАС ИЗ ЧЛАНА 12. ОВОГ ЗАКОНА ИЗВРШИЋЕ СЕ У СКЛАДУ СА ОДРЕДБОМ ЧЛАНА 17. СТАВ 1. ЗАКОНА О АКЦИЗАМА („СЛУЖБЕНИ ГЛАСНИК РС”, БР. 22/01, 73/01, 80/02, 80/02 – ДР. ЗАКОН, 43/03, 72/03, 43/04, 55/04, 135/04, 46/05, 101/05 – ДР. ЗАКОН, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – ДР. ЗАКОН, 142/14, 55/15, 103/15, 108/16, 30/18, 153/20, 53/21 И 75/23).

**ЧЛАН 20.**

ЛИЦЕ КОЈЕ ОБАВЉА ПРЕВОЗ ПУТНИКА И ТЕРЕТА У СКЛАДУ СА ПРОПИСИМА КОЈИМА СЕ УРЕЂУЈЕ ДРУМСКИ ПРЕВОЗ ПУТНИКА И ТЕРЕТА, ПРАВО НА УМАЊЕЊЕ ИЗНОСА ПЛАЋЕНЕ АКЦИЗЕ НА ДЕРИВАТЕ НАФТЕ И БИОГОРИВА КОЈЕ СЕ КАО МОТОРНО ГОРИВО КОРИСТИ ЗА ТРАНСПОРТНЕ СВРХЕ У ВИСИНИ УТВРЂЕНОЈ ЧЛАНОМ 3. ОВОГ ЗАКОНА, ОСТВАРУЈЕ ЗА МОТОРНО ГОРИВО (ГАСНА УЉА, ТЕЧНИ НАФТНИ ГАС И БИОГОРИВА) КОЈЕ НАБАВЉА ПОЧЕВ ОД 1. ЈУЛА 2025. ГОДИНЕ.

**ЧЛАН 21.**

ПОДЗАКОНСКИ АКТИ ИЗ ЧЛ. 18, 18Б И 34. ЗАКОНА О АКЦИЗАМА („СЛУЖБЕНИ ГЛАСНИК РС”, БР. 22/01, 73/01, 80/02, 80/02 – ДР. ЗАКОН, 43/03, 72/03, 43/04, 55/04, 135/04, 46/05, 101/05 – ДР. ЗАКОН, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – ДР. ЗАКОН, 142/14, 55/15, 103/15, 108/16, 30/18, 153/20, 53/21 И 75/23), УСКЛАДИЋЕ СЕ СА ОВИМ ЗАКОНОМ У РОКУ ОД 90 ДАНА ОД ДАНА СТУПАЊА НА СНАГУ ОВОГ ЗАКОНА, А ПОДЗАКОНСКИ АКТ ИЗ ЧЛАНА 39А ЗАКОНА О АКЦИЗАМА („СЛУЖБЕНИ ГЛАСНИК РС”, БР. 22/01, 73/01, 80/02, 80/02 – ДР. ЗАКОН, 43/03, 72/03, 43/04, 55/04, 135/04, 46/05, 101/05 – ДР. ЗАКОН, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – ДР. ЗАКОН, 142/14, 55/15, 103/15, 108/16, 30/18, 153/20, 53/21 И 75/23), УСКЛАДИЋЕ СЕ СА ОВИМ ЗАКОНОМ У РОКУ ОД 60 ДАНА ОД ДАНА СТУПАЊА НА СНАГУ ОВОГ ЗАКОНА.

ПОДЗАКОНСКИ АКТ ИЗ ЧЛАНА 11. ОВОГ ЗАКОНА, КОЈИМ СЕ БЛИЖЕ УРЕЂУЈЕ САДРЖИНА, ВРСТА ПОДАТАКА И НАЧИН ВОЂЕЊА РЕГИСТРА ПРОИЗВОЂАЧА АЛКОХОЛНОГ ПИЋА И КАФЕ, ДОНЕЋЕ СЕ У РОКУ ОД 30 ДАНА ОД ДАНА СТУПАЊА НА СНАГУ ОВОГ ЗАКОНА.

ПОДЗАКОНСКИ АКТ ИЗ ЧЛАНА 12. ОВОГ ЗАКОНА, КОЈИМ СЕ БЛИЖЕ УРЕЂУЈЕ НАЧИН ОБРАЧУНАВАЊА И ПЛАЋАЊА АКЦИЗЕ НА КОМПРИМОВАНИ ПРИРОДНИ ГАС, ДОНЕЋЕ СЕ У РОКУ ОД ШЕСТ МЕСЕЦИ ОД ДАНА СТУПАЊА НА СНАГУ ОВОГ ЗАКОНА.

**ЧЛАН 22.**

ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”, А ПРИМЕЊУЈЕ СЕ ОД 1. ЈАНУАРА 2025. ГОДИНЕ, ОСИМ ОДРЕДБЕ ЧЛАНА 14. ОВОГ ЗАКОНА КОЈА СЕ ПРИМЕЊУЈЕ ОД ДАНА СТУПАЊА НА СНАГУ ОВОГ ЗАКОНА.